Sjutra o kandidaturi Tarzana Miloševića | Mondo.Me Prod\nSjutra o kandidaturi Tarzana Milosevica\n15. July, 10:56\nSjutra o kandidaturi Tarzana Miloševića 0 Podijeli Podijeli na facebook Podijeli na twitter Podijeli na viber Pošalji na mail\n15.09.2019. / 15:45\nIzvor MINA 15.09.2019. / 15:45\nOdbor za međunarodne odnose i iseljenike daće sjutra mišljenje o Tarzanu Miloševiću, kandidatu za mjesto izvanrednog i opunomoćenog ambasadora Crne Gore u Srbiji, na rezidentnoj osnovi, sa sjedištem u Beogradu.\nMilošević je poslanik Demokratske partije socijalista u Skupštini Crne Gore.\nUpravo gledate Tijana Ajfon: Poslije zatvora sam htjela da vidim samo jednu osobu! 0 Video Prije 42 min Tijana Ajfon komentarisala je svoje fotke sa Instagrama! Nakon boravka u zatvoru otkrila nam je koga je prvo htjela...


Opasna sredstva za dezinfekciju ruku\nD. C. 11. novembra 2015. 04:56\nIz sveta stiže zabrinjavajuća vest: svetski zdravstveni centri za otrove i zarazne bolesti upozoravaju roditelje i školske zvaničnike na korišćenje sredstava za dezinfekciju ruku na bazi alkohola, jer ima slučajeva trovanja dece tim sredstvima:\nPrvi slučaj je jedna šestogodišnja devojčica koja je posle škole posrtala, padala (pri tom povredila glavu) i teško izgovarala reči. Zbog toga je odvedena u bolnicu gde su lekari otkrili da je popila dve do tri doze sredstva za dezifenkciju ruku sa mirisom jagode (koje je stajalo kod učitelja, na stolu u učionici). Njen nivo alkohola u krvi bio je 1,79, što je skoro duplo više od zakonski dozvoljenog nivoa, i to za odraslu osobu.\nDrugi slučaj je petogodišnji dečak sa nivoom alkohola u krvi od 2,0. I za ovaj slučaj krivac je popijeno tečno sredstvo za dezinfekciju ruku.Posle provere nacionalnih podataka, utvrđeno je da ovakvi slučajevi nisu retkost. U 2010. godini bilo je više oko 3600 slučajeva dece mlađe od 12 godina koja su popila sredstvo za dezinfekciju ruku. Već 2013. godine, taj broj je porastao na više od 16.000 slučajeva, što je povećanje od 400%.\nObjašnjenje: tečna sredstva za dezinfekciju ruku nalaze se u malim, najčešće šarenim flašicama, primamljivim za mlađu decu, a pri tom imaju i miris vanile, jagode, limuna i slično. Problem je u tome što ovi proizvodi mogu da sadrže od 40% do 95% alkohola, tako da čak i male količine mogu dovesti decu u alkoholisano stanje.\nDeca su podložnija trovanju alkoholom od odraslih – čak i od male količine alkohola mogu da povraćaju ili da izgledaju pospano. Takođe, njihov rad srca, krvni pritisak i disanje mogu znatno da se uspore, a može doći i do pada šećera u krvi sa teškim posledicama.\nU saopštenju se navodi da se ova sredstva često nalaze na spisku školskog pribora, a roditelji ne znaju da sadrže toliko alkohola, pa deca u školu kao da nose flašu viskija ili votke.\nStručnjaci upozoravaju da roditelji i nastavnici u školi moraju biti svesni ovog problema. Sva deca, naročito deca manjeg uzrasta, moraju biti pod nadzorom roditelja i nastavnika prilikom korišćenja ovakvih sredstava.\nNa kraju se navodi da ova sredstva imaju ulogu u smanjenju bakterija i da ih treba korisiti, ali pod nadzorom, zameniti vlažnim maramicama ili nekim drugim jednokratnim manje opasnim sredstvima.\ndezinfekcijadecasredstva za dezinfekcijutečni sapunitrovanje


Deep Impact | Mozaik | DW | 04.07.2005\nAmerički naučnici oduševljeno su slavili udar sonde u kometu Tempel jedan .Na udaljenosti od 133 miliona kilometara od zemlje, sonda je prodrla u unutrašnjost komete ,a cilj ovog poduhvata je - sticanje novih sazananja o nastanku i gradji sunčevog sistema.\nSnimak udara sonde u kometu (NASA)\nAmerički nacionalni praznik , 4. juli, koji se širom zemlje inače slavi vatrometima, počeo je danas velikim bljeskom na nebu.Tačno u 7 časova i 57 minuta po srednjoevropskom vremenu Svemirska sonda "Duboki udar" (Deep Impact) veličine mašine za veš udarila je ,prema planu, u kometu veličine pola Menhetna i 3,7 sekundi pre udara snimila površinu tela pri brzini od 37.100 kilometara na sat. Poslednja dva sata kurs sonde je održavao autopilot.\nUčesnik u ovo projektu Kijur Patl :Kao se sonda približavala kometi, pitali smo naše specijaliste za naviogaciju,kuda ide ova stvar, i na osbvu digtalnih fotografija se videlo da je progmnozirala mesto gde će se desti udar,veoma precizno.\nPrilikom udara sonde o kometu razvila se razorna moć jačine oko 5 tona TNT.Žestinu eksplozije su naučnici ocenili kao pokzatelj da kometa možda nije tako porozna kao što se pretpostavljalo.Još informacija se očekuje do fotografija koje je sonda poslala na zemlju nekih 3 sekunde pre udara..Na njima se vidi 28 kvadratnih kilomatara velika kometa kao grumen sa rošavom površinom.Još slika stiže sa jedne druge sonde koja je udar fotografirsala sa udaljenosti.\nU NASI je je vladalo veliko slavlje kada je sonda ,poslata pre pola godine, udarila u kometu:Robert Džozef , dikretor NASE: „Kada 370 kilograma bakara prečinka samo jedan metar ,precizno udari u kometu sa brzinom od 37 000 kilometara na sat - onda je to stvarno zadivljujuće.\nKometa Tempel jedan , koju je 1867 godine otkrio nemački astronom Vilhelm Leberht Tempel ,nastavila je svoju ptuanju, bez promene kursa.\nKomete važe za najstarije sastojke sunčevog sistema – nastale su negde pre 4 ipo milijrde godina ,otprilke u isto vreme kada I veće planeta kao što su Mars Jupiter ili Juno.Komete nastaju od gasova, prašine i leda iz najdaljih oblasti sunčevog sistema. Zbog kruženja oko sunca, površina im je usijana, i samo smrznuto jezgro ima originalan svemirski materijal.\nKada se prašina posle udara slegne, naučnici se nadaju da će videti smrznuto jezgro komete sastavljeno od leda i kamenih ostataka iz ranijih solarnih sistema.\nNaučnici veruju i da su komete te koje su prenele vodu na Zemlju,\ntako što su pale na Zemlju. Mogli bi da prodju meseci dok se svi podaci ne analiziraju, tvrde zvaničnici.\nNijedna druga svemirska misija nije se toliko približila nekoj kometi. Svemirska letelica "Zvezdana prašina" (Stardust) približila se 2004. godine, pri povratku na Zemlju, kometi Vajld dva na 237 kilometara.\nA ovaj jutrošnji spektakl na nebu mogao je da se golim okom vidi na havajima gde se hilajde ljudi bilo okupilo na žurkama na plaži.\nTrajni link https://p.dw.com/p/BAh7


Evo kako bi kancelarije iz poznatih serija izgledale kao dvorišne šupe - City Magazine\nEvo kako bi kancelarije iz poznatih serija izgledale kao dvorišne šupe\nPrethodnih godinu dana mnogima je proteklo u radu od kuće, a još uvek ima puno ljudi kojima je dom ujedno i kancelarija. Ako ste kao mi, onda ste u međuvremenu verovatno gledali puno filmova i serija i možda dobijali razne ideje iz njih. Ukoliko ste se kojim slučajem zapitali kako bi izgledalo da neki od vaših omiljenih televizijskih šefova rade od kuće, imamo odgovor na to. Kreativni studio NeoMam napravio je prikaze dvorišnih šupa inspirisanih kancelarijama poznatih likova sa malih i velikih ekrana.\nMajkl Skot – Kancelarija\nIako je regionalni menadžer kompanije Dander Miflin, Majkl Skot baš i ne radi puno toga na poslu. Ako je sudeći po grafikonu koji je napravio Džim, Majkl provodi 80 posto vremena zagovarajući druge, 19 posto odugovlačeći i 1 posto razmišljajući. Možda bi radom od kuće u ovakvoj jednoj šupi zapravo i završio neki posao? Siva boja je očigledno inspirisana eksterijerom poznate zgrade iz serije i sve je osmišljeno da uliva poverenje. Tu je puno prostora za skladištenje papira, prostran sto, umirujuća zelena boja…\nGospodin Berns – Simpsonovi\nPuno toga lošeg dešava se u kancelariji gospodina Bernsa – ljudi padaju kroz otvore skrivene u podu, nadgledaju se zaposleni, a jednom se čak i otvorio portal do pakla! To bi u kućnoj varijanti verovatno izgledalo veoma odbojno spolja, kako se niko ne bi usudio da priđe ako baš ne mora, ali daleko udobnije iznutra. Nameštaj od punog drveta, knjige ukoričene kožom i ljubičasti somot na površini stola. Umesto prepariranog, tu bi bio mermerni medved, a na zidu suptilniji i moderniji monitori.\nDon Drejper – Ljudi sa Menhetna\nDonova kancelarija prolazi kroz razne promene, a u jednom trenutku on mora i da se seli u novu. Njegova dvorišna varijanta sigurno bi imala mnoštvo visokih prozora i gledala na bogato i zeleno okruženje, jer bi mu sigurno dobro došlo nešto smirujuće. Unutra nema računara, ali ima puno drvenih elemenata i, naravno, dovoljno alkoholnog pića.\nVojvoda od Hejstingsa – Bridžerton\nSajmon Baset jedini od pomenutih zaista radi iz kućne kancelarije, mada je ta kuća zapravo palata, a kancelarija je veća od prosečnog stana. U varijanti šupe, to bi moralo da izgleda luksuzno, sa obaveznom kombinacijom žute i zelene boje. Živa ograda ne bi mogla da bude toliko doterana kao u seriji, ali bi unutrašnjost bila cakum-pakum. Bili bi prisutni zlatni elementi, kao i merdevine po uzoru na one iz biblioteke, a tu je naravno i omaž njegovoj omiljenoj životinji na zidu.\nLesli Noup – Parkovi i rekreacija\nLesli se ne bi bunila da radi od kuće, njoj je samo važno da radi i ispolji sve ideje koje joj dolaze. Šupica bi morala da bude urađena precizno u milimetar, baš kao i celo dvorište, da se ne bi brukala. Unutrašnjost bi trebalo da bude što jednostavnija, kako joj pažnja ne bi odlutala, ali neki elementi su ipak neizostavni – zastavice, inspirativni citati i dragi pokloni.\nDambldor – Hari Poter\nTeško je zamisliti kako bi morala da izgleda šupa zbog koje bi Damblor menjao svoju magičnu kancelariju, ali tu je uvek magija da se sve dotera. Zelene površine spolja bile bi dobre za većanje čarobnjaka, dok bi unutrašnjost reflektovala njegovu ličnost. To podrazumeva zaobljene drvene zidove, puno polica sa knjigama, bočica sa raznim napicima i sećanjima i, naravno, čuveni mač.\nIzvor i fotografije: Household Quotes\n#kancelarija #šefovi #serije


19.02.2019 | 13:43 | Politika | RTS, Tanjug | komentara: | pregleda: 183\nGojkovićeva je tokom susreta u Najrobiju upoznala Muturija sa situacijom na Kosovu i jednostranim aktima Prištine, kada je reč o odluci o formiranju vojske Kosova, i uvođenju taksi od 100 odsto na robu iz centralne Srbije i Bosne i Hercegovine.\nLusaka je po pitanju jednostrano proglašene nezavisnosti Kosovo ponovio stav da Kenija poštuje međunarodno pravo i da ostaje čvrsto na toj poziciji.\nPredsednik Senata zahvalio je na tome što je Srbija dodelila stipendije za studente iz Kenije u okviru programa "Svet u Srbiji", a Gojković i Lusaka su razgovarlali i o saradnji u međunarodnim organizacijama, kao što je Interparlamentarna unija, gde su delegacije dva parlamenta veoma aktivne.


Pronađeni rezultati za pojam: Slobodan Tedić\n22:12 30.03.2021. - Evropski fudbal\n15:14 23.03.2021. - Fudbal\n18:18 14.03.2021. - Domaći fudbal\n17:24 07.03.2021. - Evropski fudbal\n16:45 07.03.2021. - Domaći fudbal\n16:21 07.03.2021. - Evropski fudbal\n15:11 07.03.2021. - Evropski fudbal\n13:56 07.03.2021. - NBA\nZLATAN ŠOKIRAO PLANETU SREDNJIM PRSTOM! Pljušte BESNE UVREDE zbog fotografije kojom je čestitao Božić\n17:50 25.12.2020. - Evropski fudbal\nČitavog dana sportisti širom sveta objavljuju božićne fotografije pokraj jelke, obučeni u božićne pidžame, pored poklona, ukrasa i sličnih božićnih i novogodišnjih simbola...\n17:09 25.12.2020. - Evropski fudbal\nJedan od najtalentovanijih srpskih fudbalera Slobodan Tedić završio u bolnici i ima veliki zdravstveni problem.\n16:37 24.12.2020. - Evropski fudbal\n09:58 24.10.2020. - Evropski fudbal\n17:59 01.08.2020. - Domaći fudbal\n23:19 06.06.2020. - Domaći fudbal\n09:29 04.06.2020. - Tenis\n09:15 04.06.2020. - NBA\n08:59 04.06.2020. - Evropski fudbal\n20:15 21.05.2020. - Evropski fudbal


Da li se nazire kraj štrajka prosvetara? - Ozon Media\nSremska Mitrovica – U zvaničnom saopštenju Ministarstva prosvete, nauke i tehnološkog razvoja stoji da je Ministarstvo prosvete prihvatilo predlog sindikata da pregovori o iznosu pomoći zaposlenima u osnovnim i srednjim školama i domovima učenika, počnu do 1. juna 2015.\nPrihvatanjem ovog predloga je razrešeno i poslednje neusaglašeno pitanje u tekstu Sporazuma o rešavanju spornih pitanja do kog su Ministarstvo i sindikati došli posle višemesečnih pregovora.\n“Predstavnici sindikata pozvani su da u sredu, 11. februara potpišu ovaj Sporazum o rešavanju spornih pitanja kojim su predviđeni brojni koraci Ministarstva i sindikata u cilju unapređenja položaja nastavnika, kao i prekid štrajka”, stoji u saopštenju.\nPrema rečima Dobrile Gmizić, predsednice Sindikata prosvetnih radnika Sremske Mitrovice i člana Unije sindikata prosvetnih radnika Srbije, jedan od četiri reprezentativna sindikata zaposlenih u prosveti tek u ponedeljak, 16. februara će održati sednicu glavnog odbora na kome će biti odlučeno o daljim koracima i eventualnom potpisivanju Sporazuma i prekidu štrajka.\nŠtrajk prosvetnih radnika organizovali su Samostalni sindikat, Unija sindikata prosvetnih radnika, Sindikat obrazovanja i Granski sindikat prosvetnih radnika “Nezavisnost”. Oni traže da se prosvetni radnici izuzmu od smanjenja plata dok se ne urede platni razredi svih zaposlenih u javnom sektoru, da se ne menja član pet Zakona o osnovnom sistemu obrazovanja i vaspitanja koji podrazumeva da se prvo zapošljavaju tehnološki viškovi po školama, pa tek onda da se otvore konkursi za zapošljavanje. Reprezentativni sindikati traže i potpisivanje novog kolektivnog ugovora.\nGrejanje produženo dva sata


Univerzitet u Sarajevu - Potpisan Memorandum o saradnji između Univerziteta u Sarajevu i Centra za kulturu Kantona Sarajevo\nPrepoznajući zajednički interes u cilju razvoja međuinstitucionalne saradnje, vođenja zajedničkih programa iz oblasti obrazovanja i kulture te uspostavljanja uže saradnje institucija, u srijedu 18. oktobra 2017. godine potpisan je Memorandum o saradnji između Univerziteta u Sarajevu i Javne ustanove Centar za kulturu Kantona Sarajevo.\nMemorandum o saradnji potpisali su prof. dr. Rifat Škrijelj, rektor Univerziteta u Sarajevu, i gospodin Edin Urjan Kukavica, direktor JU Centar za kulturu Kantona Sarajevo, u prisustvu prorektora Univerziteta u Sarajevu: prof. dr. Aide Hodžić i prof. Zijada Mehića.\nMemorandum predviđa uspostavljanje čvršćih veza i zajedničko djelovanje na unapređenju saradnje iz oblasti kulture, obrazovanja i nauke, te implementaciju različitih programa cjeloživotnog neformalnog obrazovanja.


Vest - Na današnji dan - 15.09.\n.: Vest - 15.09.2018. :.\nNa današnji dan - 15.09.\n1776. Tokom Američkog rata za nezavisnost, britanske trupe pod komandom generala Vilijama Haua zauzele su Njujork.\n1810. U Meksiku je počeo ustanak protiv španske vlasti koji je s prekidima trajao do 1820, kada je proglašena nezavisnost Meksika od Španije.\n1821. Španske kolonije Gvatemala, San Salvador i Kostarika proglasile su nezavisnost.\n1822. Britanske trupe zauzele su Kairo, a Rabi-paša, koji se predao Britancima, proteran je na Cejlon. Kairo je ostao pod britanskom kontrolom do 1922, kada je Egipat proklamovao nezavisnost, a grad postao prestonica države.\n1830. Rođen je meksički general i državnik Porfirio Dijas, predsednik Meksika od 1877. do 1880. i od 1884. do 1911, kada ga je sa vlasti oborio vođa meksičke revolucije Fransisko Madero. Umro je 1915. u emigraciji u Parizu.\n1864. Tokom lova na jarebice, nesrećnim slučajem se ubio engleski istraživač Džon Haning Spik, prvi Evropljanin koji je u avgustu 1858. video afričko jezero Viktorija, tvrdeći da je ono izvorište Nila.\n1890. Rođena je engleska književnica Agata Kristi, autorka popularnih kriminalističkih romana i pozorišnih komada, jedan od najuspešnijih pisaca svih vremena sa dve milijarde prodatih knjiga ("Ubistvo u Orijent ekspresu", "Mišolovka", "Vašar zločina").\n1904. Rođen je italijanski kralj Umberto II, poslednji vladar Italije, koji je na presto stupio u maju 1946. posle abdikacije svog oca Vitorija Emanuela III. Abdicirao je mesec dana kasnije, u junu 1946, kada su se Italijani na referendumu izjasnili za republiku.\n1916. U bici na Somi u Prvom svetskom ratu Britanci su prvi put upotrebili tenkove, napravljene prema projektu Ernesta Svintona.\n1918. Srpska vojska probila Solunski front\n1935. Nemački Rajhstag na vanrednom zasedanju u Nirnbergu doneo je zakon o oduzimanju državljanstva Nemcima jevrejskog porekla i zakon o zaštiti nemačke krvi i časti kojim je bilo zabranjeno sklapanje brakova između Nemaca i Jevreja i zapošljavanje Nemaca kod jevrejskih poslodavaca.\n1946. Proglašena je Narodna Republika Bugarska, nakon što su se Bugari na referendumu izjasnili protiv monarhije.\n1949. Konrad Adenauer je izabran za prvog kancelara Zapadne Nemačke, a Teodor Hojs za prvog predsednika Republike.\n1967. Komandant egipatskih snaga u šestodnevnom ratu sa Izraelom u junu 1967, Abdel Hakim Amer, izvršio je samoubistvo. U tom ratu, Izrael je gotovo uništio egipatsko vazduhoplovstvo, zauzeo Sinaj i prodro do Sueckog kanala.\n1972. Španija i Sovjetski Savez potpisali su ugovor o trgovini, prvi ugovor dve zemlje od okončanja Španskog građanskog rata (1936-39).\n1973. Umro je švedski kralj Gustav VI Adolf (90), a nasledio ga je unuk Karl XVI Gustav.\n1987. Nemački hakeri poznati kao "Haos klub" upali su u kompjuterski sistem Nase i instalirali program nazvan "Trojanski konj".\n1999. Savet bezbednosti UN odobrio je formiranje međunarodnih snaga za Istočni Timor zbog talasa nasilja koji su izazvale proindonežanske snage, nakon referenduma na kojem su se stanovnici te indonežanske pokrajine izjasnili za nezavisnost.\n2000. U Sidneju su otvorene 27. Olimpijske igre. Jugoslovenski sportisti su na tim igrama osvojili tri medalje - zlatnu odbojkaši, srebrnu Jasna Šekarić u gađanju iz vazdušnog pištolja, a bronzanu vaterpolisti.\n2002. Na parlamentarnim izborima u Makedoniji, četvrtim od osamostaljenja te bivše jugoslovenske republike, pobedila je opoziciona koalicija "Za Makedoniju-zajedno", predvođena Socijaldemokratskim savezom Branka Crvenkovskog.\n2003. U požaru u najvećem zatvoru u Saudijskoj Arabiji, al-Hairu u Riadu, poginulo je 67, a povređeno 23 zatvorenika. To je najsmrtonosniji požar u istoriji te zemlje.\n2006. Umrla je Orijana Falači, italijanska novinarka i nekadašnji ratni izveštač, poznata po beskompromisnim intervjuima sa svetskim liderima i provokativnim stavovima.


Vlasnik malinjaka iz Srbije kaže da je ranijih godina berače imao čak i iz BiH, a sada “mora da vodi računa kome će dati dnevnicu od 2.500 dinara (40 KM), tri obroka i smještaj”.\nZa mjesec dana berbe maline ove sezone u Srbiji moguće je zaraditi čak i 90.000 dinara (oko 1.500 KM), uz obezbijeđen smještaj i ishranu, ali malinari koje uskoro očekuje berba žale se da se suočavaju sa deficitom radne snage.\nSpecijalizovane sajtove za oglašavanje, društvene mreže i lokalne nedjeljnike ovih dana su preplavili oglasi u kojima malinari iz svih krajeva zapadne Srbije, naročito onih na nižim nadmorskim visinama gdje će prvi plodovi maline stići već za desetak dana, traže berače.\nUz obezbjeđen smeštaj i tri obroka, beračima se nudi i dnevnica od 2.500 do 3.000 dinara (40 – 50 KM), što bi za mjesec dana rada u malinjaku donijelo dobru platu do čak 90.000 dinara (oko 1.500 KM). Međutim, dio malinara koji je dao oglase tvrdi da i pored takvih uslova teško dolaze do radnika.\n– Tražim berače koji znaju i hoće, a ne neradnike koji bi da se sunčaju u malinjaku – jedan je od takvih oglasa koji je postao viralan na društvenim mrežama, a koji je objavio domaćin iz Pecke kod Osečine koji na svom imanju crveno zlato gaji na oko 80 ari i koji, upravo zbog svog oglasa, želi da ostane anoniman.\n– Deset dana je taj oglas na Fejsbuku i za deset dana od ne znam koliko poziva uspio sam da dođem do dvije žene, obe po 60 godina, iz sela oko Valjeva, koje stvarno znaju šta je malina i berba. A koliko sam imao poziva onih koji misle da je to izlet ili traže prevoz od svog mjesta i uveče do kuće, to i ne brojim!\nNije ovo posao za svakoga, shvatam da je muka provesti više od 10 sati u jari i u trnju za koje treba da nabereš 60 kilograma, ali ne razumem da se mnogo mladih žali da nema para, zdravi su i pravi, a neće da se potrude da nauče – priča naš sagovornik, dodajući da su mu potrebna još dva iskusna radnika za mjesec dana intenzivne berbe.\nKako dodaje, ranijih godina je berače imao čak i iz BiH, a sada “mora da vodi računa kome će dati dnevnicu od 2.500 dinara (40 KM), tri obroka i smještaj”.\nSa obezbjeđivanjem radne snage za svoj malinjak u kome gaji 15.000 struka sorte vilamet, problem ima i Desimir Šarančić iz Brodareva kod Prijepolja, koji je takođe dao oglas.\n– U Prijepolju kukaju da nemaju posla, a kafane su pune. Sa područja moje opštine niko mi se nije javio, tako da ću berače morati da “uvezem” iz drugih krajeva, što podiže troškove. Zovu i mlađi i stariji, nadam se da ću za par dana ipak imati dovoljno ozbiljnih radnika – kaže Šarančić koji beračima daje dnevnicu od 20 evra, uz obezbeđen smeštaj i hranu.\nDa je deficit berača potvrđuje za Blic i Dobrivoje Radović, predsednik Asocijacije proizvođača maline i kupine Srbije, iako, kako kaže, “uslovi za ovu vrstu sezonskih radnika u smislu plaćanja nikad nisu bili bolji, iako je malina nikad lošija”.\nOn podsjeća da od otkupljivača još niko nije izašao sa prijedlogom cijene, te da je Asocijacija tražila 1,75 evra po kilogramu. Jedan od dodatnih problema, kako su upozorili iz Saveza poljoprivrednih proizvođača zapadne Srbije, je što od nadležnih organa, sem preporuka za nošenje maski i rukavica i odstojanja, nisu dobili uputstvo kako da organizuju smještaj berača.


Hossam Shaker Archives - AKOS\nHome > Posts tagged "Hossam Shaker"\nTag: Hossam Shaker\nby - 25/05/2018 06/06/2018\nIgra koja je trajala četvrt stoljeća je završena i međunarodna obećanja prodavana Palestincima pod zastavom ''Procesa uspostave mira'' na Bliskom Istoku su isparila. Ko se sada može nadati nezavisnoj Palestini? I šta više očekivati vezano za Jerusalem, ako uzmemo u obzir nedavnu odluku Vašingtona? Dok je izraelska vojska jučer živim mecima\nOni ne žele prepoznati istinu. Projekat nezavisne Države Palestine je završen zauvijek i bilo kakav govor o "Palestinskoj državi" danas ostaje samo mrtvo slovo na papiru kao i značenje te fraze. To znaju Amerikanci, Evropljani, Izraelci i Palestinska samouprava. Ne postoji mogućnost pregovora o nezavisnoj i suverenoj državi u trenutnoj


Najbolja prevencija vršnjačkog nasilja | Savremena gimnazijaSavremena gimnazija\nNajbolja prevencija vršnjačkog nasilja\nSavremena gimnazija – škola u kojoj je svako bezbedan\nVršnjačko nasilje u školama i van njih je problem sa kojim se udruženo moraju boriti država, obrazovne institucije i roditelji. Rešavanje ovog problema je jedan od najvećih izazova za obrazovne institucije 21. veka. Zbog toga je Savremena gimnazija razvila preventivne metode kako bi sprečila svaki vid vršnjačkog nasilja.\nIako u Savremenoj gimnaziji nije zabeležen nijedan slučaj vršnjačkog nasilja, zbog mera bezbednosti, stvorili smo sistem kojim će škola brzo reagovati u ovakvim situacijama, zaštititi svoje učenike i ukloniti uzroke nasilnog ponašanja.\nPreventivne mere – Zbog čega u Savremenoj gimnaziji nema vršnjačkog nasilja?\n1. Zdravo i bezbedno okruženje\nU školi su učenici okruženi profesorima koji imaju odlična praktična znanja iz pedagogije. I tokom odmora, i tokom vremena koje provode u dnevnom boravku, učenici su bezbedni jer su profesori uvek prisutni, a školsko obezbeđenje nikada ne napušta zgradu i uvek je spremno da reaguje. U Savremenoj gimnaziji postoji i mogućnost organizovanog prevoza dece od kuće do škole i obratno, koju mogu da iskoriste svi učenici.\n2. Udruženi sa roditeljima u borbi protiv vršnjačkog nasilja\nKako bi se sprečilo svako agresivno ponašanje učenika, posebna pažnja se posvećuje saradnji škole sa roditeljima. Oni redovno dobijaju obaveštenja od škole o ponašanju i uspehu svog deteta, i pri prvim znacima nekog problema ili konflikta među učenicima, roditelji su informisani. Takođe su pozvani da jave školi ukoliko primete bilo kakvo čudno ponašanje kod svog deteta, bez obzira da li sumnjaju na vršnjačko nasilje ili neki drugi problem.\n3. Radionice i izgradnja emocionalne stabilnosti učenika\nRadionice na temu inkluzije, tolerancije i poštovanja koje organizuju školski psiholog i pedagog doprinose stvaranju klime u kojoj se nasilničko ponašanje oštro osuđuje, a sa druge strane, kod učenika grade razumevanje za potrebe svakog pojedinca i poštovanje različitosti. Na taj način je materijal koji se tiče prevencije vršnjačkog nasilja ugrađen u plan i program školskih aktivnosti.\n4. Pripreme za situacije izvan škole\nIskustva drugih škola pokazala su da se nasilno ponašanje dece često manifestuje van škole, na ulici, u parkovima ili drugim javnim prostorima u kojima učenici provode slobodno vreme. Razvijanjem međuljudskih odnosa kojie počivaju na toleranciji, razumevanju i poštovanju, kao i sportskog duha, učenici u Savremenoj gimnaziji prolaze kroz sve ove teme na časovima i radionicama kako bi bili spremni i za situacije izvan škole.\nUkoliko i pored preventivnih mera Savremene gimnazije bude došlo do incidenta, zaposleni ove škole postupiće u skladu sa zakonom. Postoji jasna procedura koja se primenjuje u ovakvim situacijama kako bi zaštitila sve aktere.\nU Savremenoj gimnaziji bezbednost, fizičko i mentalno zdravlje učenika su na prvom mestu. Metode kojima se stvara bezbedno okruženje svakodnevno se usavršavaju kako bi bile još efikasnije i kako do neželjenih situacija, koje uključuju i vršnjačko nasilje, ne bi nikada ni došlo. Zbog toga u Savremenoj gimnaziji nije zabeležen nijedan slučaj bilo kakvog nasilnog ponašanja.\nI u zvaničnim dokumentima Savremene gimnazije opisana je strategija borbe protiv vršnjačkog nasilja i definisane su preventivne mere, kao i mere koje će biti preduzete u slučaju da dođe do bilo kog vida vršnjačkog nasilja. Više o tome pročitajte u samom dokumentu.\nUkoliko primetite bilo kakav vid nasilja, psihičkog ili fizičkog zlostavljanja u školi ili u njenoj okolini, molimo vas da to prijavite popunjavanjem OVOG UPITNIKA.\nTime ćete pomoći ne samo vašim vršnjacima već i školi koja će preduzeti sve da se ovakve situacije ne bi desile.


Treba mi jedan pravi muškarac, deset pari zagrljaja i beskonačno mnogo ljubavi.\nEvo nama I septembra….meseca u kojem nas očekuje više značajnih astroloških dešavanja koja će itekako “istumbati” situaciju na nebu, ali nam doneti I velike promene…Na neke od tih promena odavno čekamo I nadamo im se, I sada imamo priliku da vidimo koliko će im trebati da zažive I da počnu da deluju na nas….Zato – ne gubite nadu. Izdržite još malo. Svesna sam da nam je svima život u poslednje vreme više nego komplikovan, ali sada već imamo čemu da se radujemo. Zato vam želim snagu i mirno more tokom plovidbe kroz septembar….Srećno!\nLjubav: Ono što je vama lično bitno jested a će vladar vašeg znaka tokom celog septembra imati nesmetan “put” kroz znak Strelca, znak velike energije, ali I slobode. Oni koji su trenutno usamljeni, neće teško doživljavati to što su bez partnera jer će zadovoljstvo I ispunjenost pronalaziti u kontaktima sa prijateljima, u putovanjima, u jednoj formi bezbrižnog I lagodnog provoda. Ipak, ovo ne znači da nebo ne sprema ljubavne prilike za vas, što će biti najnaglašenije u drugoj dekadi ovog meseca. Neki od vas će tada osetiti potrebu da se konačno smire I to samo iz razloga što će osoba koju budete upoznali biti neko ko će vam se jako brzo podvući pod kožu I ka kojoj ćete osetiti veliku strast. Iako će odnos započeti na malo neobaveznim osnovama I na samom početku može izgledati kao da je ovo više seksualno-vatrena “kombinacija” nego nešto što može potrajati, vreme vas može razuveriti I doneti potrebu da sa ovom osobom produbite vezu I ostvarite nešto mnogo konkretnije I važnije. Ovnovima u emotivnim vezama I brakovima smeše se zaista neki lepi dani. Jupiter ulazi u vaše polje ozbiljnih partnerstava I braka I prvenstveno će baciti akcenat na one u dužim vezama – vi itekako možete poželeti da svoju priču uozbiljite, tako da ne sumnjam da su itekako mogući počeci zajedničkog života, veridbe I brakovi u ovom periodu. Oni u bračnim zajednicama bez većih problema će funkcionisati u skladnoj vezi sa partnerom.\nPosao: Prva dekada meseca biće prilično naporna u poslovnom segmentu. Pomračenje Sunca u polju poslovne svakodnevice, kao I prisustvo retrogradnog Merkura u istom polju doneće komplikacije, nerazumevanje sa saradnicima I kolegama I verovatno izvući na svetlost dana neke pogreške I propuste iz prethodnog perioda. Promene koje počinju da se dešavaju ne idu vam u korist I pojedini mogu biti zabrinuti za očuvanje svojih radnih mesta. Obratite veliku pažnju na papirologiju, arhiviranje dokumenata, ali I na dogovore I potpisivanje ugovora. Od druge dekade situacija se menja na bolje, Jupiter ulazi u vaše polje ozbiljnih partnerstava I od tog trenutka će vam donositi velike mogućnosti za ostvarenje povoljnih saradnji I partnerskih odnosa. Nezaposlenima savetujemo veću aktivaciju u drugom delu septembra, jer se neke poslovne šanse mogu neočekivano otvoriti pred vama. Finansijski segment će biti stabilan.\nZdravlje: Prva polovina meseca je dosta nepovoljna. Vaši energetski potencijali su smanjeni I neophodno je da više posvetite pažnje sebi, svom odmoru, zdravijem načinu ishrane. Polovinom perioda, pomračenje Meseca u polju podsvesti može dovesti I do mentalnog disbalansa, nesanice, blage depresije.\nLjubav: Pomračenje Sunca u vašem polju ljubavi na samom početku meseca slobodne će Bikove u prvoj polovini septembra u velikoj meri usporiti I ukočiti kada su emocije u pitanju. Ne samo da nećete biti spremni za neka naročita dešavanja I osvajanja, već se možete u potpunosti povući I posvetiti nekim drugim prioritetima. Ipak, pojedini od vas, zbog retrogradnog kretanja Merkura, koji vlada vašim poljem ljubavi, mogu krenuti u preispitivanja svoje emotivne prošlosti, tražiti greške I propuste, a čak se I okrenuti obnovi odnosa sa nekim od bivših partnera. Vaši napori da ponovo pokrenete neku priču pokazaće se u većoj meri kao neuspešni, jer jedino što ćete uspeti da ostvarite jeste po koji susret ili eventualno podsećanje na stare strasti. Tek od drugog dela septembra otvaraju se prave prilike, koje mogu ići kroz poslovni segment, ali I preko izlazaka, prijatelja, društvenih mreža. Moguće je da će se u ovom periodu otvoriti više prilika, a vi ćete morati da pažljivo odaberete na koju ćete stranu usmeriti svoje nade. Oni u emotivnim vezama I brakovima mogu u prvom delu septembra imati kraćih sukobljavanja sa voljenom osobom. Postoje situacije koje vi I partner morate da razrešite I verovatno će na površinu isplivati I neke stvari koje ste do tada gurali pod tepih. Ipak, drugi deo meseca doneće vam potrebnu stabilnost I mir.\nPosao: Iako ćete vi lično biti u velikoj meri raspoloženi da se posvetite poslovnom segmentu I sredite ga, prva polovina meseca je prilično nepovoljna po vas. Teško ćete pokretati ono što ste isplanirali, a postojaće I problem u dogovorima I komunikaciji sa bitnim saradnicima I poslovnim partnerima. Moguće je da će se kod pojedinih sve ovo odraziti I kroz veće promene na koje niste računali ili čiji se obim pokazuje kao prevelik. Komplikovano je uklopiti se I postojaće napetost, koja će se odražavati I kroz loš odnos sa kolegama. Ipak, od pred kraj prve dekade meseca, Jupiter ulazi u vaše polje poslovnih okolnosti, svakodnevice I obaveza I slobodno možete računati da će vam njegov uticaj u ostatku perioda doneti podršku I stabilizovati vas. Od tog momenta kreće solidno vreme I za one koji tek traže posao. Drugi deo meseca donosi više mogućnosti za solidne saradnje, za velike zaokrete u poslovanju I za jače finansijske prilive. Ovo je vreme pogodno I za jače okretanje ka stranim firmama I inostranstvu generalno.\nZdravlje: Prva dekada meseca može doneti jače probleme onima koji već imaju tegobe vezane za probavu I stomačni deo. Ulazak Jupitera u vaše polje zdravlja krajem prve dekade donosi mogućnosti za lakši oporavak, ali I generalno kod Bikova podiže vitalnost I energiju.\nLjubav: Istina je da Jupiter tokom ovog perioda ulazi u vaše polje ljubavi, ali slobodni Blizanci će na pravi način moći da iskoriste njegov uticaj tek u poslednjoj dekadi septembra. Naime, vladar vašeg znaka će većim delom ovog perioda ići retrogradnim hodom, vi ćete često biti okupirani emotivnom prošlošću, razmišljaćete previše I kalkulisati u novim poznanstvima I teško ćete se opuštati I prepustiti dešavanjima. Odmah da napomenem – tu emotivnu prošlost batalite, od toga teško da će ponovo biti nešto, čak iako obnovite kontakt sa nekim bivšim partnerom, dešavanja će biti kratkotrajna I vrlo brzo ponovo zgasnuti. Evidentno je da ćete tek u trećoj dekadi biti spremni da se prepustite čarima novih ljubavi, verovatno zbog toga što osobi koja se u ovom periodu pojavljuje nećete moći da odolite. Zaboravićete na svoj strah I nesigurnost, na potrebu da zaštitite svoje srce I sa uživanjem ćete sa ovom osobom pojačati komunikaciju I susrete. Čak I da se ne otpočne konkretna nova veza u septembru, stvorićete fenomenalne preduslove I temelj za tako nešto početkom oktobra meseca. U emotivnim vezama I brakovima partner je trenutno u mnogo boljoj poziciji od vas. Bilo bi najbolje da se prepustite njegovom vođstvu, jer ćete vi često biti malodušni, umorni I previše nervozni. Voljena osoba će biti vaš oslonac.\nPosao: Pomračenje Sunca početkom septembra I pomračenje Meseca polovinom ovog perioda imaće veliki uticaj na vaš poslovni segment, jer pogađaju vaše polje privatnog posla, osnove, poslovnog temelja, kao I polje karijere. Evidentno je da je pred vama jedan napet period, pogotovo što I vladar vašeg znaka većim delom meseca ide retrogradnim hodom. Blizanci će morati da dobro “protresu” sve ono što su u prethodnom periodu radili, da provere koliko su njihovi poslovi sigurni, da uvedu promene koje im se verovatno neće dopasti, ali koje su sada neophodne da biste mogli da isplivate iz ovog komplikovanog vremena. Sve do poslednje nedelje septembra moraćete da se borite I sa teškoćama u dogovorima, sa kašnjenjima I problemima sa tehničkim sredstvima. Period je nepovoljan za one koji tek traže posao, a pojedini od zaposlenih će se možda suočiti I sa prestankom radnog odnosa. U seprembru biće evidentan I udar na vaš finansijski segment, pa pamet u glavu – nije vreme za opuštanje I “lako ćemo” fazon.\nZdravlje: Iako Mars, koji vlada vašim poljem zdravlja ima solidne postavke tokom septembra, ipak vaš vladar Merkur, ide retrogradnim hodom, pa je u prve dve dekade meseca neophodno obratiti više pažnje na stanje organizma. Potreban vam je odmor da biste obnovili svoju energiju, kao I velika posvećenost sebi.\nLjubav: Emotivne veze I bračni odnosi Rakova su tokom septembra na velikom ispitu. Istina je da će Jupiter ušetati krajem prve dekade u vaše polje doma, ali to ne znači da su pod njegovom zaštitom I oni odnosi kojima je već odavno “istekao rok trajanja”. NI pomračenje Sunca ni pomračenje Meseca, a oba se dešavaju u prve dve dekade septembra, ne idu vam na ruku. Evidentno je da će od samog početka perioda krenuti problem u komunikaciji sa partnerom, a više je nego verovatno da nešto što je do tog momenta bilo skriveno, može ugledati svetlost dana. Ovo mogu biti vaše ili partnerove tajne, ali I problemi koje ste uporno gurali pod tepih, nadajući se da će nestati. U suštini, do polovine septembra će verovatno sve biti rešeno – ostajete li zajedno ili ne. Oni parovi koji prevaziđu nastupajuće probleme imaju odličan ostatak septembra I evidentno je da će se njihova povezanost samo produbiti. Slobodni pripadnici znaka su nešto povučeniji u prvoj dekadi, dok se već u drugoj otvaraju prilike za nova poznanstva I zanimljive kontakte sa suprotnim polom. Poslovni segment, ali I druženja sa prijateljima, društvene mreže – mesta su gde bi se potencijalni partner mogao pojaviti. Komunikacija može krenuti dosta dobro, ali bez žurbe – tek poslednja dekada je odlična za ljubav.\nPosao: Ni u poslovnom segmentu situacije neće funkcionisati lagano. Vaše polje posla I novca, kao I dogovori I komunikacija sa saradnicima pod pritiskom su zbog pomračenja Sunca početkom septembra. U prvoj dekadi budite oprezniji po pitanju baratanja novcem, a moguće je da će vam dogovori na koje ste računali u poslednjem momentu biti “izmaknuti iz ruku”. Neki od vas se sada mogu suočiti I sa dosta neprijatnim informacijama, pa čak I gubitkom posla. Pomračenje Meseca, vladara vašeg znaka, dešava se polovinom meseca I to u polju stranaca, planova, a “potkačiće” opet sve ono vezano za posao I kontakte sa poslovnim partnerima. U suštini, tek je poslednja dekada septembra rasterećujuća po vas. Nikakvi ekstra značajni pomaci se neće u tom trenutku dogoditi, ali ćete vi makar moći da odahnete I da se posvetite stabilizaciji poslovnog, a naročito finansijskog segmenta. Baš te finansije biće prilično bolna tačka za sve Rakove – obratite pažnju na investicije I regulišite dugovanja I obaveze koje imate.\nZdravlje: Stres I nerviranje mogu tokom septembra biti glavni pokretači zdravstvenih tegoba. Tek ulaskom u treću dekadu okolnosti se raščišćavaju, dajući vam mogućnost da se oporavite I stabilizujete. U međuvremenu – potrudite se da vodite računa I o svom fizičkom, ali I mentalnom zdravlju.\nLjubav: Jupiter vlada vašim poljem ljubavi I njegov ulazak u znak Vage, znak harmonije I partnerstava I vaše polje komunikacije, susreta, novih poznanstava – doneće vam više šansi da se po ovim pitanjima pokrenete. Ipak, ne treba zaboraviti da je pomračenje Sunca, vašeg vladara početkom meseca značajan događaj za vas lično I da će se svakako odraziti I kroz vaše emotivne odnose. Osećaj da neke stvari morate promeniti što pre u emotivnim vezama I brakovima postaće jako naglašen I sigurno je da će neki odnosi u ovom periodu biti poljuljani, čak I na granici prekida. Skriveni problemi mogu isplivati na površinu I neophodno je da se vi I voljena osoba postavite odgovorno prema vezi ili braku. Prva dekada je naročito “stegnuta” I odnos može biti distanciran I zahlađen. Da bi se stvari popravile, neophodna je dobra komunikacija I spremnost za dogovor, što će vam Jupiter I omogućiti. Neki od vas će na najbolji mogući način “spasiti” svoje emotivne relacije, tako što će sa partnerom otići na par dana negde daleko od svih….moguće je povratiti dogovor, ali I strast, pa nemojte odustajati tako lako ako u vašim vezama nešto “škripi”. Što se slobodnih pripadnika znaka tiče, vi neke situacije morate “prelomiti” u sebi. Ovo može biti konačno odustajanje od bivšeg emotivnog partnera sa kojim pokušavate da obnovite odnos, ali se može odraziti I na taj način da shvatate da se uzalud trudite oko nekoga ko vam je simpatičan I da od tog posla I cele priče nema ništa. Ne brinite, od polovine meseca dolazi vaše vreme za uživanje, strast I ljubav!\nPosao: Pomračenje Sunca u polju posla I novca, ali I pomračenje Meseca u polju koje obuhvata krize, promene, preokrete I novac od ugovora svakako će uticati na vaš poslovni segment. Ono što do sada nije funkcionisalo kako treba I za šta ste vi već znali da je teško da ćete uspeti da ostvarite, sada će doći do konačnog kraja. Lavovi će shvatiti da su im neophodne promene, neki od vas će napraviti kompletan zaokret u poslovanju, dok će drugi staviti tačku na trenutne radne pozicije I okrenuti se traženju novog posla koji će ispuniti njihove potrebe. Od drugog dela meseca situacija će krenuti da se raščišćava I povoljne okolnosti će se velikom brzinom pojavljivati pred vama. I privatni poslovi će krenuti uzlaznom linijom. U suštini, ovaj period trebate da shvatite kao veliku mogućnost koju vam nebo daje da ostavite ono što ne valja I okrenete se onom što je isplativo po vas. Do kraja druge dekade finansijski segment će “klackati”, mogući su jači troškovi, kašnjenja isplata, a ovo definitivno nije vreme za investicije.\nZdravlje: Stres će prouzrokovati jači pad imuniteta koji će biti naročito naglašen u prve dve dekade septembra. Moraćete da nađete način da se I fizički, ali I psihički dignete – kroz odmor, kroz zdrav način ishrane, kroz blagu rekreaciju I opuštanje.\nLjubav: Komplikovan emotivni mesec je pred Devicama. Pomračenje Sunca dešava se u vašem znaku, vaš vladar Merkur ide retrogradnim hodom, a pomračenje Meseca je u polju ozbiljnih partnerstava. Takođe, u polju doma dva malefika – Saturn I Mars samo će dodati opterećenje na celu situaciju. No, idemo redom – od samog početka perioda biće evidentno da su emotivne veze I bračni odnosi na velikoj raskrsnici. One relacije u kojima već odavno situacije nisu kako treba, proživeće jedan težak ispit I sigurno je da će neke od njih prestati da postoje. Moram da napomenem da ni vi ni partner nećete imati dovoljno snage da samostalno “iščupate” odnos, ono što će biti neophodno jeste da oboje shvatite da je vaša veza u dubokoj krizi I da se morate posvetiti pokušajima da spasete što se spasti da. Želim vam posvećenost, odgovornost prema odnosu sa voljenom osobom….i sreću….jer će vam svakako biti neophodna. Ako postoji tajni emotivni odnos, bez obzira na to da li ste zauzeti ili slobodni – ovde će biti velikih krahova…Ni slobodni pripadnici znaka neće lako proći kroz ovaj period – u prve dve dekade vi ste “ni tamo ni ovamo”….ne znate šta želite, čas se okrećete bivšim partnerima, čas samujete, čas se uplićete u kombinacije I seksualne afere I aferice. Tek od početka treće dekade počećete da se oporavljate I da vam polako “sviće”. No, prave emotivne prilike, na žalost, ostaće tek za oktobar mesec.\nPosao: Jupiter ulazi u vaše polje posla I novca krajem prve dekade meseca, ali ćete njegov pozitivan uticaj osetiti tek pri kraju septembra. Pre toga, pred vama je nezgodan I prilično naporan put kroz poslovne vode. Pomračenja Sunca I Meseca delovaće najviše u vašim poslovno partnerskim relacijama I moguće je da će se neke saradnje u ovom periodu okončati, a neki od vas čak mogu ostati I bez radnog mesta. U kolegijalnom okruženju će biti mnogo nesuglasica, čak podmetanja I evidentno je da će komunikacija I sa onima sa kojima neposredno radite, ali I sa spoljnim saradnicima biti jako komplikovana. No, nije sve tako crno – kada u poslednjoj dekadi meseca vaš vladar krene direktnim hodom I počne da izlazi iz svoje senke, neke propuštene prilike će se ponovo otvoriti pred vama. Takođe, uspećete da rešite jače poslovne probleme I polako počnete da stvarate odlične temelje za period koji je tek pred vama, tokom oktobra. U finansijskom segmentu – tek u trećoj dekadi očekujte oporavak I stabilizaciju.\nZdravlje: I kod vas će nagomilani problemi prouzrokovati napetost I stres koji će se svakako odraziti na vašu zdravstvenu situaciju. Učinite ono što je do vas da olakšate sebi – odmarajte se, relaksirajte, trudite se da vodite zdrav život.\nLjubav: Drage Vage, ako imate emotivnog ili bračnog partnera, a neke stvari krijete od njega, možda biste trebali da razmislite da bi bilo dobro staviti tačku na sve ono što je tajno…naime, pomračenje Sunca u vašem polju tajni, kao I retrogradni Merkur koji će boraviti tu tokom celog septembra, mogu izneti na svetlost dana neke situacije za koje biste vi voleli da se o njima ništa ne zna. Naročito je prva dekada meseca opterećujuća I tada bi trebali da budete jako na oprezu. Jupiter ulazi u vaš znak krajem prve dekade septembra I u njemu će boraviti do oktobra naredne godine. Već tokom ovog meseca postaće evidentno da je vreme da svoje emotivne ili bračne relacije dobro preispitate I razmislite vredi li ostajati u njima ili ne. Pošto je evidentno da je ravnoteža u vašim emotivnim odnosima narušena, ili se potrudite da je povratite ili konačno sami sebi priznajte da treba dići ruke od svega. I za jedno I za drugo ćete imati velike mogućnosti, pa vama na volju šta ćete I na koju ćete stranu…..U svakom slučaju, partnerski odnosi će se stabilizovati u drugom delu meseca. Oni pripadnici znaka Vage koji su slobodni, sa Venerom u polju ličnosti I Jupiterom koji će brzo “ušetati” kod vas – imaju I više nego dovoljno prilika da se em dobro zabave, em osvoje osobe koje su im zanimljive. Doduše, prilika će biti više, pa je pitanje da li ćete baš tako lako moći da odlučite ko je osoba za vas. U svakom slučaju – odličan period je pred vama!\nPosao: Za vas je najkomplikovanija prva dekada meseca što se poslovnog segmenta tiče. Mnogo toga će izgledati neizvesno, nerviraćete se I pokušavati da ostvarite svoje planove, što neće ići ni malo lako. Doduše, I period oko pomračenja Meseca, polovinom septembra doneće takođe momente napetosti, naročito u najbližem poslovnom okruženju, ali ćete ovo relativno lako prevazići. U suštini, ulazak Jupitera u vaše polje ličnosti krajem prve dekade ovog perioda, otvara pred vama jedan izuzetan period, kada ćete itekako moći da napredujete I ostvarite u ono što želite. Lako ćete moći da odlučite da li je postojeće radno mesto ono što želite I bez velikih problema ćete uvoditi promene koje su vam neophodne. Od treće dekade sve ovo će se dodatno pojačati, a tada vam idu I najbolje finansijske prilike tokom ovog meseca. Ako tražite posao, počnite sa većim aktivnostima u drugom delu septembra, a sigurno je da I zaposlenima idu jači prihodi od povremenog ili dodatnog angažovanja.\nZdravlje: Prve dve dekade donose komplikacije u zdravstvenom segmentu, što će se odraziti I na vaše fizičke, ali I mentalne snage organizma. Pad imuniteta će biti jedna od posledica. Ipak, od početka treće dekade I ulaska Sunca u vaš znak, sledi vam brz oporavak.\nLjubav: Vladar vašeg znaka Mars, tokom celog meseca je u odličnim planetarnim postavkama. Kod onih u emotivnim vezama I brakovima ipak, ovo će biti promenljiv period, jer će se strast I želja smenjivati sa uvređenošću I raspravama. Polovinom septembra pomračenje Meseca se dešava u vašem polju ljubavi I emotivne veze I brakovi će tada biti “na udaru” – moguće je da će se pokrenuti priče o vašim ili partnerovim “tajnim aktivnostima” a sigurno je da će se sumnja I ljubomora uvući u vašu vezu. Na tapetu mogu biti vaša prijateljstva I partneru će smetati vaše “druženje” sa nekim, pogotovo ako oseća da su vaša osećanja tu donekle pomešana. Doduše, da se ne lažemo – pojedine Škorpije tokom septembra I mogu započeti tajnu emotivnu vezu sa osobom koja im je do tada bila prijatelj….Ako već nemate nameru da švrljate sa strane, možda biste mogli da pokušate da ostvarite sklad sa voljenom osobom. Da prilika za tako nešto imate, to svakako stoji – samo je na vama da li želite iole da se potrudite. Moram napomenuti da one emotivne veze koje su na klimavim nogama već neko duže vreme, sada mogu prestati da postoje….Pred slobodnim Škorpijama je jedan izuzetno intenzivan emotivni period, ali daleko od lakog. Pomračenje Meseca u vašem polju ljubavi može vam doneti razočaranost u emotivnom segmentu, naročito ako ste se istinski trudili da nekoga osvojite. Ipak, dignite glavu visoko – prave emotivne prilike I kreću za vas tek u drugom delu septembra. Biće strasti na sve strane, uživajte!\nPosao: Poslovni mesec će započeti burno. Pogotovo je prva dekada turbulentna, jer će izvući na površinu loše odnose sa nadređenima I pojedinim saradnicima. Malo je verovatno doduše da će vam ovo napraviti trajnije probleme, ali vas definitivno u tim danima može izbaciti iz takta. Takođe, moguće je da ćete shvatiti da ne možete da se oslonite na druge I da, ako ste računali na nečije obećanje, to sada slobodno možete da otpišete. Kako god okrenuli deviza – U se I u svoje kljuse – definitivno će biti vaš moto tokom septembra. I ovo do sada ste postigli najviše svojim trudom I samostalno, pa ćete tako funkcionisati I na dalje. No, kada pregurate prvu dekadu, pred vama je mirno more u poslovnom segmentu I odlične mogućnosti za dogovore sa bitnim ljudima koji mogu biti povezani I sa inostranstvom. Ulazak Jupitera u vaše polje tajni pokrenuće velike planove koji već odavno “čuče” u vašoj glavi, ali će uticati I na vašu intuiciju, kreativnost I sposobnost da napravite I po koji tajni “dil” od kog ćete profitirati, I to dobro.\nZdravlje: Prva dekada septembra je posebno nepovoljna, I to naročito za starije Škorpije I one koji imaju hronične tegobe. Ugrožen je stomačni deo, probava, ali I kičma, noge. Od drugog dela meseca sledi vam značajan I brz oporavak. Vaša energija ponovo ide ka svom vrhuncu.\nLjubav: Venera je većim delom meseca u vašem polju prijatelja, izlazaka, društvenog života a krajem prve dekade priključiće joj se I Jupiter, vladar vašeg znaka. Slobodni Strelčevi mogu računati da će se pred njima otvoriti nebrojene ljubavne prilike, najizraženije tokom druge dekade septembra. Doduše, ako želite stabilan odnos I vezu koja će trajati nešto duže, a ne samo jedno leto, onda je treća dekada meseca prava za vas. Pojedini pripadnici znaka pokušavaće da obnove komunikaciju sa bivšim partnerom, što će doneti promenljive rezultate. A I što biste se vraćali na staro, kada će vaš “rejting” u društvu skočiti I kada ćete lako “upadati u oči” pripadnicima suprotnog pola….Kod onih u emotivnim vezama I brakovima I nemam toliko “slatku” sliku. Naime, prva dekada je dosta nepovoljna, planovi sa partnerom se mogu duboko poremetiti, a lako će između vas dvoje dolaziti do trzavica I razmimoilaženja. Komunikacija sa voljenom osobom će biti dosta loša I vladaće nerazumevanje I konfuzija. Polovinom meseca pomračenje Meseca u polju doma je takođe problematično – jer može doneti I probleme u braku, ali I mešanje porodice u vaš emotivni život. Tek od treće dekade situacija se smiruje I raščišćava. Nadamo se da ćete uspešno proći kroz septembarske “zamke”.\nPosao: Definitivno je pred vama mesec velikih promena u poslovnom segmentu. Sve će krenuti dosta turbulentno, pomračenjem Sunca u polju karijere. Odnos sa nadređenima će se naglo pogoršati, a vi ćete možda biti primorani na neke promene koje vam nikako ne prijaju. Pojedini Strelčevi mogu biti uslovljeni, ograničeni na trenutnim pozicijama, ali će neki od vas svakako doći I u situaciju da ostanu bez posla. U ovom periodu su neophodni mir, strpljenje I naravno – bez nekih ishitrenih odluka! Posle “drmajućih” desetak dana, Jupiter kao vladar vašeg znaka ulazi u Vagu I od tog momenta pred vama će se otvoriti potpuno nove I drugačije mogućnosti. Vaga vlada šansama, kontaktima, vezama, I tranzit Jupitera kroz nju doneće vam neočekivane prilike za promenu I prosperitet. Već od drugog dela meseca situacije će krenuti da se menjaju u vašu korist, pa se spremite da “ulovite” šanse koje će vam se otvoriti. Što se finansijskog segmenta tiče, druga polovina meseca vam donosi poboljšanje materijalnog stanja.\nZdravlje: Vaše fizičko I psihičko stanje će uglavnom tokom septembra meseca biti više nego dobro. Doduše, imaćete povremeno manje stresove, naročito u prvoj dekadi I polovinom meseca, ali se to neće znatnije odraziti na vaše zdravlje.\nLjubav: U emotivnim vezama I brakovima tokom septembra će komunikacija biti ključni problem. Od samog početka meseca stvari između vas I partnera neće krenuti baš najbolje, a evidentno je da ćete vas dvoje često dolaziti u sukobe I zbog najmanjih sitnica. Naročito je period do kraja prve polovine meseca komplikovan I trebaće dosta truda I sa vaše I sa strane voljene osobe da se ovo vreme pregura. Pojedinim Jarčevima se druge osobe mogu mešati u odnos, a sigurno je I da će se povremeno javljati sumnja I ljubomora I kod vas I kod partnera. Doduše, neki od vas neće odoleti nekom tajnom flertovanju ili kratkotrajnoj avanturi….ali bi bilo dobro da ovo zaobiđete, jer je više nego verovatno da će vas voljena osoba “nanjušiti”, što u najavi donosi velike probleme. Krajem meseca ćete naći potrebnu snagu da konačno stavite tačku na neke sukobe I da povratite stabilnost u svoje emotivne relacije. Što se slobodnih pripadnika znaka tiče, Venera, koja vlada vašim poljem ljubavi tranzitiraće kroz polje karijere, pa je evidentno da ćete najviše emotivnih prilika imati kroz posao. Neki mogu započeti aferu na poslu koju će hteti da sakriju od radoznalih očiju. Otvorene su vam I mogućnosti preko prijatelja ili društvenih mreža. Možda neke od ovih priča neće imati trajnu vrednost, ali će vam svakako pružiti uživanje…\nPosao: Pomračenje Sunca je u vašem polju planova, ekspanzije, inostranstva. Pomračenje Meseca u polju komunikacije, dogovora, kraćih putovanja. Na sve ovo – vladar vaših poslovnih okolnosti I svakodnevice Merkur, ide sve do kraja druge dekade retrogradnim hodom. Kada sve saberemo I oduzmemo – pripremite svoje živce I strpljivost tokom većeg dela septembra. Mogući su veći problemi sa stranim saradnicima, a definitivno morate obratiti pažnju na komunikaciju, papirologiju I bitne dogovore, jer sve pokazuje tendenciju da vas usporava ili da vam se u poslednjem trenutku izmakne iz ruku. Ono što je najbitnije jeste da pokažete veliku prilagodljivost I spremnost na kompromis. Jupiter jeste ušao u vaše polje karijere, ali ćete morati da budete mudri da biste na pravilan način iskoristili njegov uticaj. Stvari će polako početi da dolaze na svoje mesto u drugom delu meseca, a tada imate više nego dobre šanse da pokrenete sve ono što je bilo u zastoju. Finansije su u septembru vrlo promenljive, a naročito budite oprezni sredinom meseca, kada nije vreme za ulaganja, jer možete ostati na gubitku.\nZdravlje: Pošto je vladar vašeg polja zdravlja Merur, retrogradan tokom većeg dela meseca, obratite pažnju na hronične tegobe. Vreme je da se svom zdravlju posvetite malo više. Prva I druga dekada zahtevaju oprez prilikom fizičkih aktivnosti, ali I veće obraćanje pažnje u saobraćaju.\nLjubav: Sunce predstavlja vašeg emotivnog ili bračnog partnera, a početkom septembra će biti pomračeno. Očigledno je da će voljena osoba ili supružnik imati tokom ovog perioda velike probleme I da će biti neophodno da vi budete spremni da priteknete u pomoć I pružite rame za plakanje. Nemojte se “izmaći” iz situacija kada ste voljenoj osobi potrebni kao podrška, jer je neophodno da budete odgovorni prema osobi sa kojom ste u emotivnoj relaciji. Postoji tendencija da će se neki od vas distancirati od partnera, ne shvatajući da njegovo ponašanje u suštini pokazuje da ima velike lične probleme sa kojima se teško bori. U ovom periodu je potrebno da budete širokih shvatanja I da prihvatite neke kompromise, čak iako vam oni nisu mili. I pored svih ovih saveta, itekako je moguće da neki od odnosa tokom septembra prestanu da postoje. Ne podležite ishitrenim odlukama, period od drugog dela meseca doneće vam ponovo sklad I mir u vašim emotivnim relacijama….Slobodne Vodolije – planeta koja vlada vašim poljem ljubavi, Merkur, tokom većeg dela septembra biće u retrogradnom hodu. Moguće je da će biti manje ljubavnih prilika, a neki od vas će pokušavati I da obnove odnos sa bivšim emotivnim partnerima. U svakom slučaju, komunikacija sa onima koji vam se dopadaju će povremeno “klackati”. Ipak, ovo ne znači da je ovo mesec bez dobrih prilika za vas – od polovine meseca krećete sa mnogo jačim aktivnostima, a treća dekada septembra donosi vam pravo ljubavno ostvarenje.\nPosao: I kod Vodolija će poslovni segment pretrpeti velike promene tokom septembra. Pomračenje Sunca pada u vaše polje tuđeg novca, ali I kriza I promena I u poslovnim partnerstvima može doći do situacija sa kojima ćete imati problem da izađete na kraj. Evidentno je da ćete imati velikih problema sa namicanjem potrebnih finansijskih sredstava, a moguće je da neki novac na koji ste računali, a koji vam je potreban za izmirenje obaveza, nećete moći da dobijete tako lako. Takođe, polovinom meseca se u vašem polju posla I novca dešava pomračenje Meseca, što će dodatno doprineti da se osećate destabilizovano, ali I da shvatite da je potrebno što pre napraviti neke korenite zaokrete u poslovanju. Ipak, ulaskom Jupitera u vaše polje ekspanzija, planova, stranaca krajem prve dekade – vi lično ste dobili jednu moćnu podršku, koja će se aktivirati na pravi način u drugom delu septembra. Treća dekada meseca doneće vam neočekivani pokret ka novim saradnjama, a pojedini od vas će u tom periodu naći potpuno novi posao, ili se prihvatiti dodatnih angažovanja, koja će oporaviti vaš finansijski segment.\nZdravlje: Prva dekada meseca je nepovoljna u zdravstvenom segmentu, što će naročito osetiti pripadnici starije generacije. Mogući su problemi sa probavom, stomačnim delom, a mogli biste da odradite I krvnu sliku I proverite stanje krvnih sudova. Ostatak meseca donosi solidne zdravstvene prilike.\nLjubav: Oni u emotivnim vezama I brakovima neka se “čvrsto drže” tokom ovog meseca…Naime, pomračenje Sunca dešava se u vašem polju ozbiljnih partnerstava I braka, a pomračenje Meseca u vašem polju ličnosti. Na samom početku septembra može doći do velikih problema u vašim emotivnim relacijama I više je nego izvesno da će se oni ponavljati, a ni vi ni partner nećete imati dovoljno snage da ih rešite. Optužbe će “leteti” I sa vaše I sa strane voljene osobe, a evidentno je da neće donositi rešenje, već će vas samo dodatno uvlačiti u problem. Tek od drugog dela meseca otvaraju se prve mogućnosti da vi I voljena osoba počnete da rešavate nagomilane loše situacije. Kada Merkur krene direktnim hodom, tokom treće dekade, komunikacija će početi da se popravlja I stvari smiruju….Što se slobodnih pripadnika znaka Riba tiče, vas sigurno do polovine meseca čekaju neki teži momenti. Očigledno je da postoje situacije sa kojima vi ne možete tako lako da izađete na kraj, možda je u pitanju usamljenost, a možda jednostavno ne možete ni na koji način da osvojite osobu koju želite. Reke suza će postati maltene standardne sve dok ne prođe pomračenje Meseca polovinom septembra. Od tog momenta vama slede neočekivani preokreti, okolnosti koje vam iznenada idu na ruku I više je nego izvesno da ćete se “podići” u kratkom roku. Treća dekada septembra je više nego dobra za ljubav. Načekali ste se, pa izvolite sada – uživajte u dešavanjima! Prilike vam idu kroz polje posla, preko izlazaka I društvenih mreža.\nPosao: Septembar mesec testira vaše živce I u poslovnom segmentu. Saradnje I poslovna partnerstva će biti na velikom ispitu tokom prve dekade ovog perioda. Takođe, vaš odnos sa nadređenima se može jako pogoršati I evidentno je da ćete biti “stisnuti” I nekim kratkim rokovima, ali računajte I na to da će šefovi imati samo reči kritike za vas. Na sve ovo, vaša koncentracija I organizovanost je nikakva, pa su mogući propusti I greške, naročito što se tiče dogovora, poslovne komunikacije I papirologije. Polovinom meseca će vam verovatno izgledati kao da se sve oko vas urušava, što je naravno vrlo subjektivno gledište, a ostatak septembra će vam pokazati da se sve može srediti I brže nego što mislite. Vladar vašeg znaka, Jupiter, preći će u Vagu I vaše polje promena, kriza, novca od ugovora I njegov pravi uticaj ćete osetiti tek u drugom delu septembra. Pred Ribama su od tog perioda pozitivne promene, lako I brzo ćete se vratiti na stare poslovne pozicije, a pred vama će se otvoriti I šanse za poboljšanje finansijskog segmenta.\nZdravlje: Pripadnici starije generacije će u prvom delu meseca osetiti pogoršanje zdravstvenog segmenta. Psihički pritisak neće odgovarati ni mlađim Ribama, pa je neophodno da nađete vremena za opuštanje I relaksaciju. Poboljšanje prilika od drugog dela septembra.


Pekari Branković d.o.o. potreban: Električar sa iskustvom za održavanje proizvodnog pogona i maloprodajnih objekata.\nKandidat je potrebno da ima neophodno znanje na popravci mašina, izradi instalacija, izradi automatike kao i izradi razvodnih ormana.\nRadno mesto u Nišu.


10.07.2021 22:41 R. Đorđić\nRadnik u generalci nerješeno sa Mačvom\nFudbaleri Radnika iz Bijeljine u posljednjoj provjeri pred start prvenstva igrali su sa Mačvom iz Šapca.Poslije 90 minuta igre na Gradskom stadionu rezultat je glasio 1:1. Bila je to veoma dobra utakmica, sa dosta tempa u kojoj su obje ekipe imale svoje šanse.Radnik je pokazao da će bez obzira na sve probleme u klubu ove godine igrati mnogo brže i dopadljivije nego prethodne.Mlada ekipa...\n10.07.2021 21:55 Đ. Malešević\nKošarkaši Srbije nisu se uspjeli plasirati u finale svjetskog prvenstva za igrače do 19 godina. Srbija je u polufinalu izgubila od Francuske sa 75-69. Srbija je sjajno otvorila susret te je povela 11-3 zahvaljujući Joviću i Mušikiću. Francuzi su se vratili i prišli na -4 ali je Srbija odbila nalet Francuske preko Stefanovića i Petrovića te je dobila prvi period sa 23-13. Srbija je odlično...\n10.07.2021 20:34 Administrator DC\nLekiću bronza u Rimu\nRIM, 10. jula (FENA) - Mladi bosanskohercegovački plivač Jovan Lekić osvojio je bronzanu medalju na Evropskom prvenstvu za juniore u Rimu, u disciplini 200 metara slobodnim stilom. Lekić je trku završio u vremenu 1:48.46, a ispred njega su bili Rumun David Popovici, koji je dionicu isplivao u vremenu 1:45.95, te Poljak Mateusz Chowaniec, koji je ostvario...\n10.07.2021 20:30 Administrator DC\nTomislav Ivković prokomentarisao trijumf nad Rudarom, a oduševila je njegova poruka Manijacima nakon utakmice "Ova utakmica je pokazala da imamo manjak pripremnih mečeva u nogama. Rudar je igrao pet utakmica, a mi smo odigrali de facto jednu, koja je bila najteža, i to sada. To se pogotovo vidjelo tamo oko 55-60. minute. Igrači su malo fizički pali, poremetila...\n10.07.2021 20:23 Administrator DC\nŽeljo porazio Rudar Prijedor\nFudbaleri Željezničara su u okviru prijateljske utakmice savladali Rudar iz Prijedora sa 2:1. Željezničar je u vodstvo stigao u 25. minuti. Beća je dodao do Juričića koji je napravio dar mar u kaznenom prostoru i matirao golmana Rudara. Na 2:0 povisio je Bekrić u 45. minuti sa penala. Prethodno je oboren Juričić. U drugom dijelu obje ekipe su napravile nekoliko izmjena, a...\n10.07.2021 19:08 Administrator DC\nNovo srebro Lane Pudar (video)\nSARAJEVO, 10. jula (FENA) - Mlada bosanskohercegovačka plivačica Lana Pudar osvojila je drugu srebrenu medalju na Evropskom prvenstvu za juniore u Rimu. Naime, nakon što je prije dva dana osvojila srebrenu medalju u disciplini 200 metara delfin, talentovana plivačica danas je osvjila srebro u kategoriji 50 metara delfin. Prvo mjesto osvojila je Ruskinja Daria Klepikova sa vremenom...\n10.07.2021 18:57 Administrator DC\nRudar Prijedor gost Željezničara (video)\nDanas na Grbavici u Sarajevu igraju Željezničar i Rudar Prijedor. To je za oba sastava generalna proba pred početak nove premijerligaške sezone. Ona počinje idućeg vikenda. Rudar Prijedor je gost Slobode u Tuzli, a Željo na svom terenu čeka šampiona, tim Borca iz Banja Luke. Željezničar će nastupiti u sljedećem sastavu: Bender, Blažević, Malić, Vrhovac, Drina, Mekić, Beća, Subašić,...\n10.07.2021 18:14 srbijasport.net\n10.07.2021 18:00 Administrator DC\nSjeverna Makedonija porazila Srbiju\nNa terenu Trening kampa Fudbalskog saveza Bosne i Hercegovine u Zenici odigrana je utakmica za treće mjesto Memorijala ''Josip Škija Katalinski''. Selekcija Sjeverne Makedonije porazila je selekcija Beograda 2:1 (0:0) Trening centar NS/FS BiH, Zenica. Sudija: Anes Delić (Travnik). Sudije asistenti: Antonio Marčinko (Mostar), Kenan Brzika (Travnik). Golovi: 1:0 Mladenovski (46'),...\n10.07.2021 17:51 Đ. Malešević\nU finalu će sve zavisiti isključivo od Noleta\nPred Novakom Đokovićem je meč kojim i definitivno može postati najveći ikad. Jedino još nije najbolji po broju Gren Slemova a ako bi dobio Beretinija u finalu Vimbldona, izjednačio bi se sa Nadalom i Federerom po broju osvojenih Gren Slemova. Beretini zaista igra sjajan turnir. O samoga starta izgledao je i više nego sigurno. Padali su redom Pelja, Van De Zandšulp, Bedene, Ivaška, Ožije...


Rafting Tarom za dvoje - Radio S1 - Probaj nešto novo\nRafting Tarom za dvoje\nRafting Tarom za dvoje će osvežiti tvoje leto definitivno! Savršen beg od graskih gužvi i vrućina, nedaleko od Šćepan polja, na mestu gde se sastaju NP Durmitor, NP Sutjeska i Park prirode Piva. Ovde fascinantna reka Tara završava svoj tok i zajedno sa rekom Pivom čini neobično zelenu, bistru i snažnu reku Drinu.\nNa ovom prelepom mestu nastao je najnoviji i najmoderniji rafting centar na ovim prostorima. Ovaj kompleks je počeo sa radom krajem maja 2018. Smeštajni kapacitet ovog kompleksa je 180 ležajeva. Baveći se ovim poslom dugi niz godina, zapisivali su svoja zapažanja, ideje, želje i potrebe naših gostiju sa ciljem da jednog dana sve to ostvare, i konačno su u mogućnosti da vam to, sa ponosom i ponude.\nU okviru kompleksa nalazi se i ETNO SELO&KAMP „RT“ koje se sastoji od:\nAutentični deo kampa:za one koji žele potpuni spoj sa prirodom u odvojenom delu kompleksa u omanjoj šumici napravili su bungalove koji imaju zajedničke tuš kabine i toalete ( jeftiniji smeštaj).Taj deo naravno korisiti sve ostale pogodnosti kompleksa, restoran i sve ostale sadržaje.\nOvaj rafting centar RT je koncipiran kao moderno etno selo, spajajući najbolje iz prirode i nekadašnjih vremena i današnjeg savremenog doba. Poseduju restoranski kompleks sa najmodernijom opremom gde ćete moći da uživate u tradicionalnim specijalitetima sa ovih prostora. Moderni bungalovi od hrastovog drveta, koji su zadržali autentičan izgled davnih vremena, opremljeni sa modernim kupatilima i grejanjem da bi vaš boravak, čak i u hladnijim danima, učinili što komfornijim.\nNjihova facebook stranica kao i instagram stranica će vam dati širu sliku kako to ustvari izgleda. Pogledajte sve usluge na njihovom sajtu www.rafting-tarom.com


v10.10 februar 2014. - Program za knjigovodstvo i računovodstvo\nv10.10 februar 2014.\n– Obračun isplata\nOva nova verzija je u potpunosti posvećena promenama novog obračuna isplata, u najvećoj meri nastalih zbog prilagođivanja ponašanju portala PU i u manjoj meri zbog planiranih proširenja mogućnosti obračuna.\n– Incijalizacija obračuna\nObračun isplata je od ove verzije moguće “incijalizovati”, tj. početi raditi kompletno iz početka. Ova opcija omogućava ponovni početak rada sa obračunima isplata, što može biti posebno zgodno onima koji su obračun isplata testirali u poslovnoj 2013oj, pa u poslovnoj 2014oj u firmi nemaju preuzete podatke o zaposlenima jer su podaci već bili preuzeti u 2013oj. Ako držite taster Shift dok mišem (ili strelicama i enterom) odabirete opciju obračun isplata iz menija, bićete upitani da li radite inicijalizaciju, što znači kompletno brisanje svega u vezi sa novim obračunom isplata u toj firmi ali isto tako i ponovno preuzimanje podataka o zaposlenima iz “starog” obračuna zarada.\n– Omogućen unos obustava\nU obračunu obustava je od sada moguće unositi obustave na nivou isplatioca (obustava za sindiklanu članarinu, npr.) kao i redovne obustave na nivou matične evidencije lica (alimentacije, krediti i druge redovne obustave).\n– Uvoz lica u matičnu evidenciju\nPri definisanju novog obračuna od sada je moguće importovati lica iz nekog šifarnika iz Liddera, te odmah nakon toga napraviti i obračun isplate sa iznosima sa analitike konta šifarnika, s tim da je za izračunavanje iznosa moguće zadati filter po vrsti knjiženja. Na ovaj način je obračunavanje isplata dobavljačima – građanskim licima (razne vrste otkupa) ubrzana do nivoa da, na primer, 4000 građanskih lica može biti uveženo u evidenciju, da za njih bude urađan obračun pripadajućih poreza te da se XML nađe na portalu PU za svega 5 minuta.\n– Dodatno ubrzanje obračuna\nRad kompetnog obračuna isplata je ubrzan tako da se sada obračuni za do 200 članova izvršavaju bez čekanja. Obračuni do 1000 članova se izvršavaju sasvim prikladno brzini procesora i memorije kompjutera na kojima se obračuni rade, a obračuni od 1000 do 4000 članova (koliko maksimalno imaju neki korisnici Liddera i sa koliko testiramo), rade u skladu sa brzinom procesora i memorije ali direktno zavise i od brzine hard diska računara, tako da obračun za 4000 članova traje od 30 sekundi na novim računarima, do 5 minuta na računarima sa starijim diskovima.\n– Kombinacije sa akontacijama\nAkontacione isplate od sada mogu biti i u fiksnom iznosu i sa satnicom, a konačni obračun će ih u oba slučaja ispravno uzeti u obzir.\nPolja koja imaju super specijalne namene da bi se program poreske uprave mogao snaći pri pokušajima provere obračuna su u konstantnoj promeni iako ne bi smela uopšte da se menjaju. Malo rade po pravilniku, malo rade po nahođenju, te su mnoga od njih i u ovoj verziji dobila posebna pravila ponašanja. To će se, na žalost, menjati u sledećim danima i mesecima, jer se njihovo ponašanje na portalu, i posle 40 dana od dana od kada važi pravilnik, i dalje menja iz sata u sat.\n– Više vrsta vremena u karnetu\nKorišćenjem tastera Shift, nakon unosa broja sati u karnetu, od sada se može dobiti unos broja sati po nekoj vrsti vremena iako je broj sati po nekoj drugoj vrsti več unet.\n– Kumulativni pregledi\nRekapitulacije koje se dobijaju ispod obračuna se od sada mogu gledati kumulativno ili samo za deo isplate koja se radi, a što se određuje označavanjem polja koje se nalazi iznad rekapitulacije. Slično polje sa istom funkcijom se od sada nalazi i kod isplatnih listića. Ova polja nemaju nikakvog značaja kod obračuna koji nemaju akontacioni deo.


U Njemačkoj uskoro povlastice za vakcinisane i one koji su preboljeli koronu?! - Portal 072info\nNjemačka vlada priprema nacrt zakona koji bi vakcinisanima omogućio neke povlastice. O povlasticama bi se moglo raspravljati već u ponedjeljak, piše Deutsche Welle.\nNjemačka savezna ministrica pravosuđa Christine Lambrecht je za sastanak savezne i pokrajinskih vlada u ponedjeljak pripremila prijedlog zakonskih promjena koji bi vakcinisane oslobodio od nekih mjera koje sa sobom donosi borba protiv pandemije, poput obaveznog testiranja ili karantina nakon povratka iz inostranstva.\n“Ako se zaključi da vakcina ne samo da štiti one koji su ga primili nego i druge, onda se to mora uzeti u obzir kod formiranja mjera koje su na snazi”, rekla je socijaldemokratska ministrica Lambrecht u razgovoru za dnevnik Handelsblatt. Ona je rekla da se “teoretsko pitanje” iznimaka za vakcinisane sada mora pretočiti u konkretno političko djelovanje.\nU jednom dokumentu, koji je prvi objavio dnevnik Bild, se citira jedan zaključak državnog epidemiološkog Instituta Robert Koch u kojem se zaključuje da vakcinisani protiv koronavirusa posjeduju manji potencijal zaraziti druge od onih koji predoče negativan antigenski test. Zbog toga bi, kako se navodi, trebalo uvesti ublažavanje ili izuzetak od nekih mjera za one koji su vakcinisani, ali i za one koji su preboljeli koronavirus.\nNjemački ministar zdravstva iz redova Unije CDU/CSU Jens Spahn, koji je ovu mogućnost najavio već prije nekoliko sedmica, rekao je da se trenutno unutar vlade raspravlja o tome od kojih mjera bi vakcinisani mogli biti oslobođeni. Tu se, prije svega, spominje ukidanje mjera samoizolacije za one koji su bili u kontaktu sa zaraženom osobom ili za one koji se vraćaju iz inistranstva i prisiljeni su na desetodnevni karantin.\nOlakšanja bi moglo biti i svugdje tamo gdje se, ovisno o epidemiološkoj situaciji, od mušterija traži negativan koronatest, poput frizera, većih dijelova maloprodaje ili ugostiteljskih objekata jednom kada budu ponovno otvoreni.\n“Puna zaštita od vakcina bi mogla u potpunosti osloboditi obaveze testiranja”, rekao je Spahn.\nPrije nekoliko sedmica Spahn je izričito naglasio da se ne radi o “povlasticama”, nego samo o povratku temeljnih prava građana koja su privremeno, za vrijeme trajanja pandemije, stavljena izvan snage.\nIznimke za vakcinisane, pri čemu se podrazumijevaju oni koji su primili obje doze vakcine, bi se mogle vrlo brzo, u sklopu upravo promijenjenog Zakona o zaštiti građana od zaraza, primijeniti sa savezne nivoe, naravno uz potvrdu oba parlamentarna doma, Bundestaga i Bundesrata.\nMali broj vakcinisanih drugom dozom\nMinistar privrede Peter Altmaier smanjuje euforiju oko skorašnjih iznimaka za vakcinisane. S obzirom na to da bi se iznimke odnosile samo na one koji su u potpunosti vakcinisani, prema Altmaieru bi moglo potrajati dok osjetni dio stanovništva uopće dođe do takvih povlastica.\n“Trenutno je oko 20 posto građana primilo prvu vakcinu. Ne vjerujem da bi iznimaka moglo biti prije juna ili jula”, rekao je Altmaier u subotu. On je rekao da političke odluke tu u velikoj mjeri ovise o naučnim saznanjima.\nInstitut Robert Koch je svoj zaključak o tome da vakcinisani ne mogu prenijeti virus donio na temelju ispitivanja osoba koje su u potpunosti vakcinisane, i to dvije sedmice nakon primitka druge doze vakcine.\nPrethodni članakKad Ceste FBiH pomažu privredi: Vlasnici agencije stigao uvećan račun za reklamu\nSljedeći članakKompromitovani bh. projekat: Sporne reference inžinjera za nadzor gradnje Bloka 7 u Tuzli


HOROSKOP ZA 1. SEPTEMBAR: Devicu čeka tajni razgovor, Jarčevi – ne odbijajte poziv za sastanak – Nadlanu.com\nHOROSKOP ZA 1. SEPTEMBAR: Devicu čeka tajni razgovor, Jarčevi - ne odbijajte poziv za sastanak\nObjavljeno 1. sep 2015. / 08:18:37\nMars koje vlada vašom astrološkom kućom ličnositi, u vašoj astrološkoj kući kreativnosti uprao prelazi preko retrogradne Venere i ovo bi moglo doneti brzopletost po pitanju rešavanja nekih važnih finansijskih pitanja, šansu koju možete propustiti. Štiti vas Uran u prvoj kući ličnosti koji vam donosi sposobnosti improvizacije.\nNaglašeno je astrološko polje privatnog posla, a Venera koja vlada vašom astrološkom kućom ličnositi u retrogradnom hodu u ovoj kući u konjukciji sa Marsom donosi pojačanu intuiciju i osećaj šta je to što je za vas u ovom momentu najbolji izbor.Nemojte robovati predrasudama, budite spremni da rizikujete.\nMesec koje vlada vašom astrološkom kućom novca i posla u Ovnu stavlja težište na vašoj individualnosti i potrebi da se uklopite u timski rad.Naglašeno astrološko polje komunikacije, kraćih putovanja, biznisa i rođaka sa konjukcijom Venere i Marsa donosi vam popularnost i čini vas spremnim da napravite neke ustupke.\nMesec vladalac vašeg znaka jednom mesečno u Ovnu donosi mogućnost realizacije planova jer je u dobrom aspektu sa Venerom i Marsom u astrološkoj kući posla i novca može doneti sjajan uspeh i mogućnost uvećanja prihoda. Junski Rakovi mogu biti izloženi izazovim da li da uđu u posao sa jednom Vagom.Sunce koje vlada vašom astrološkom kućom novca i posla u Devidi donosi ponudu za rad u domenu marketinga ili medija.\nSunce koje vlada vašom astrološkom kućom ličnositi u konjukciji sa Jupiterom donosi dobre uticaje od strane osoba koje su vam naklonjene i koje mogu da vam daju korekne savete u vezi sa poslom. Naglašeno astrološko polje vaše ličnosti sa Venerom i Marsom čini vas spremnim da se aktivno uključite u ostvarenje vaših planova.\nNaglašeno astrološko polje vašeg posla i novca sa tranzitnim Merkurom, planetom biznisa, vladaocem vašeg znaka i naglašeno astrološko polje tajni, intuicije, tajnih veza i tajnih neprijatelja sa Venerom i Marsom donosi razgovor u tajnosti sa osobom sposobnom za biznis.\nVenera koje vlada vašom astrološkom kućom ličnositi i Mars koji vlada vašom astrološkom kućom partnerskih odnosa i braka ali i astrološkom kućom novca i posla čini vas spremnim da se maksimalno angažujte na poslu u kome vam je potrebna podrška Lava, Ovna ili nekog Blizanca. Veoma ste praktičini po pitanju novca. Moguća vest o nekoj uplati.\nPluton koji vlada vašom astrološkom kućom ličnositi i Jupiter koji vlada vašom astrološkom kućom novca i posla dobro su postavljeni u odnosu na vaš znak što daje mogućnost sklapanja dobrog posla. Jedan vatreni znak bi mogao da pravi probleme i vi možete biti prilično iznervirani saznanjem da vam neko bez potrebe kontrira.\nSaturn koje vlada vašom astrološkom kućom novca i posla i koji može simbolizovati štedljivost ili besparicu, naporan rad, još uvek nije ušao u vaš znak i vi strepite da biste mogli biti suočeni sa situacijom u kojoj nemate kontrolu.Neptun koji vlada vašom astrološkom kućom privatnog biznisa, doma i porodice, planeta mašte i kreativnosti u dobrom aspektu sa Jupiterom donosi dobre kontakte sa strancima.\nNaporan tranzit Meseca može kod vas stvoriti potrebu da se bavite nečim što vam je trenutno veoma stresno. Najradije biste se povetitli nečemu što vam predstavlja zadovoljstvo, moguće nekom hobiju ili poslu koji bi mogao da vam donese više satisfkacije od trenutnog. Ako vas jedan Rak pozove na sastanak nemojte ga odbiti, čućete mnogo toga interesantnog.\nPovoljna pozicija Urana, Marsa i Venere odlično se odražava na vaše poslove, naročito ako ste sportista ili umetnik. Verujete da možete da završite o kratkom roku poslove koje ste nedavno započeli. Imate mogućnost nastavka saradnje sa Blizancima ili Vagom sa kojima se uvek dobro osećate.Nemojte oklevati da potražite pomoć od jednog Bika.\nMars koji vlada vašom astrološkom kućom novca i posla i Venera koja vlada vašom astrološkom kućom komunikacije, donose vam svojom pozicijom mogućnost unapređenja poslovanja sa onima od kojih možete imati velike koristi. Trudite se da budete prema svima fer, čak i prema onima koji se nisu tako postavili prema vama. Strepite da bi jedna Vodolija ili neki Rak mogli da vas s razlogom kritikuju.\nHOROSKOP ZA 11. NOVEMBAR: Bikovi, realno sagledajte svoje mogućnosti i ograničenja u…\nNEDELJNI HOROSKOP: Šta nam zvezde predviđaju u periodu od 11. do 18. novembra 2019.…\nHOROSKOP ZA 10. NOVEMBAR: Bikovi, priuštite sebi dobru i uzbudljivu zabavu; Vodolije,…


9 novih filmova koje možete da pogledate i kod kuće Prolog\nDok se čeka otvaranje bioskopskih dvorana, evo novih filmova koji vrše bioskopski doživlјaj, tako da ih možete gledati i kod kuće već ovog vikenda. U preporuci su filmovi različitih žanrova tako da verujemo da će se za svakoga naći po neki dobar naslov. Neke smo već imali prilike da pogledamo u bioskopima pre pandemije, a neki nisu imali prilike da se predstave širokoj bioskopskoj publici već su odmah krenuli preko online servisa da krče put ka publici. U svakom slučaju, u pitanju su kvalitetni naslovi i ne bi trebalo da bude greške ma koji da izaberete.\nSteve Coogan i Rob Brydon sada glume preuveličane verzije njih samih u četiri filma za režisera Michael Winterbottom-a, čiji je najnoviji (i poslednji) film "Trip to Greece" ("Putovanje u Grčku"), u kojem pokušavaju da idu koracima Odiseja tokom restoranske turneje. To je dopadlјiv odlazak serije na način koji naglašava prolazak vremena.\nČetiri epizode ove serije omogućile su osećaj intimnosti koja raste između dva muškarca. Pored činjenice da su Coogan i Bridon izmislili sami sebe izgledaju dovolјno transparentno da bi bili stvarni - emituju njihove sitne prigovore bez očiglednog poštovanja prema kamerama, a Coogan ne može da prestane da spominje dodelјene BAFTA nagradu koju je dobio - četiri filma vredna druženja. stvaraju osećaj prijatelјstva sa publikom. To je ista vrsta emocionalnih investicija koju lјudi izvlače, iz recimo, Marvel kinematološkog univerzuma ili volјene TV serije.\nKada bogati sveštenik (Patrick Warburton) iznenada umre, njegovo imanje je podelјeno među porodicama. Nјegova ćerka Lauren (Lily Collins) takođe dobija poruku od oca o tajnom bunkeru ispod imanja, u kojem ona otkriva čoveka (Simon Pegg) koji tvrdi da je tamo zatvoren tri decenije. Otkriće da njihov otac možda nije onaj za koga se on izdavao preti da će rastrgnuti porodicu. Pegg-ovo izvođenje zaista privlači.\nS druge strane ovog psihološkog sukoba, koji film korisno podvlači ponavlјanjem postavlјanja šahovskog seta između dva vodiča, Pegg uspeva da bude i preteći tajanstveni i simpatičan. Posebno ga je zabavno gledati kada mu je dozvolјeno da se otkači, a između svog performansa i nekog jakog šminkanja verovatno utelovlјuje nekoga koji je deceniju ili više stariji od njegove stvarne starosti. On je jedini glumac u Inheritance-u koji prodaje emocije njegovog lika i jedini koji je spreman da prizna da je u sočnom trileru.\nDokumentarni film Diana Kennedy: Nothing Fancy je zadovolјstvo. Kao filmadžija Elizabeth Carroll kopa po životu Kennedy-a, čuvenog kuvara, ona takođe upada u komplikacije kada se bela žena smatra glavnim stručnjakom za meksičku kuhinju. Kennedy, koja je uprkos svojim godinama glupa i gotovo bezobrazna, otkriva vredne godine istraživanja i posvećenosti hrani, uklјučujući dragocene lične odnose sa drugim kuvarima.\nKada je baki (Tsai Chin), staroj 80 godina i novonastaloj udovici, rečeno da će da ima posebno srećan dan, ona odlučuje da ide u kazino i ide na sve. Nažalost, njezino kockanje privlači pažnju nekih lokalnih gangstera. Kada angažuje telohranitelјa iz rivalske bande, usred rata bandi ona postaje ukaljana.\nThe Painter and the Thief beleži izvanrednu istinitu priču, u kojoj slikarka pronalazi lopova koji je odgovorni za krađu dva njena dela. Kad ga pronađe, njih dvoje postaju prijatelјi, a ona ga na kraju poziva da sedne za njegov sopstveni portret. Uprkos svim izgledima, on postaje njena muza.\nNakon katastrofe koja je bila Fantastic Four, Josh Trank se vraća sa Capone-om, biografskim filmom o mafijaškom šefu iz 1920-ih, Al Capone-a u poslednjoj godini života. Tom Hardy glumi Capone-a, a možda bi to mogao da bude i njegov najluđi nastup do sada.\nTrank-ova Fantastic Four je bila upletena do neprepoznatlјivosti i srušila se u pokušaju da se dopadne svakom najnižem zajedničkom imenitelјu. Capone, nasuprot tome, ne ustupa u odnosu na ono što bi publika mogla da vidi iz gangsterskog bioografskog filma. To je smeli povratak za Trank-a. Hardy-evi veliki nastupi lako bi mogli da se uklope u čio biografski film, zdravog i aktivnog Caponea. Umesto toga, Trank uparuje tu snagu sa inventivnošću, pronalazeći neobičan novi način obraćanja ikoničnog lika.\nKristen Stewart glumi Jean Seberg u filmu o glumičinom učešću u pokretu za građanska prava i FBI-jevim interesovanjima za nju. Priča počinje kada na letu upozna Black Panther aktivistu Hakim Jamal-a (Anthony Mackie). Kad ih FBI zajedno fotografiše na aerodromu, ona postaje predmet nadzora i uznemiravanja do te mere da ugrožavaju njenu karijeru, lični život i mentalno zdravlјe.\nScoob! bi trebalo da reboot-uje franšizu, donoseći potpuno novu glumačku ekipu glumaca koji su pozajmili za ljudske likove - Will Forte kao Shaggy, Gina Rodriguez kao Velma, Zac Efron kao Fred, i Amanda Seyfried kao Daphne - ali zadržavajući Frank Welker-a kao glas čuvenog psa detektiva Scooby-Doo-a. Novi film baca bandu protiv zlobnog Dick Dastardly-a (Jason Isaacs) i njegovog psa Muttley-a (Billy West).\nJedan od najbolјih filmova prošle godine je dostupan je na internetu. Uncut Gems Safdie braće, u kome glumi Adam Sandler kao Ratner u njegovom najbolјem ostvarenju ikada, je čudesno ostvarenje, pomerajući granicu koliko jedan film stresan može da bude, jer Ratner čini najveću kocku u njegovom životu.\nČak i dok se Howard zeza sa plahom hrabrošću, teško je da ne navijate za njega. To je svedočenje Sandler-ovog nastupa, kategorički najbolji u njegovoj karijeri, ali i veština Safdies-a iza kamere. Oni koriste uske krupne planove, brze rezove, preklapajuće se linije dijaloga i elektronski zvučni zapis, naizgled živahan i treštav, da bi stvorili osećaj klaustrofobije. On služi kao svojevrsni produženi napad kinematografske anksioznosti, ostavljajući publiku preplavljenom poput Howard-a. Pa ipak, čisti ulozi njegovih nesmotrenih igara na sreću mogu da ih nagnu da saosećaju sa njim čak i dok se spušta u maniju.


OSTVARIĆE NBA SAN Finiks potvrdio: Hoćemo Bogdanovića na leto!\nNaš sjajni bek i reprezentativac Srbije Bogdan Bogdanović mogao bi od leta da ostvari NBA san i postane igrač Finiks Sansa.\nČeka ga NBA karijera: Bogdan Bogdanović\nEkipa iz Arizone nikako da se domogne plej-ofa i učiniće sve da pojača ekipu za narednu sezonu.\nNajavljeno je da se ozbiljno računa na Bogdanovića, koji je tokom dve sezone u Fenerbahčeu dokazao klasu.\n"On ima način da izađe iz ugovora sa Fenerbahčeom i dođe u NBA ligu. Planiramo da mu predstavimo naše planove i kako vidimo njegovu ulogu u Finiksu“, rekao je generalni menadžer Sansa Rajan Mekdona za lokalne medije u Finiksu.\nIz njegovih reči jasno je da Sansi ozbiljno računaju na Bogdana.\n"Igra na izuzetnom nivou u Evropi, a bio je dobar i u dresu reprezentacije. Iskusan je, ima 24 godine i bio bi ruki prema NBA standardima, ali može odmah da igra. Želimo da ga dovedemo", jasan je Mekdona.


ODRŽANO PANEL PREDAVANJE “LJUDSKA PRAVA U 21. VIJEKU” - LGBT Forum Progres\nPočetna Saopštenja ODRŽANO PANEL PREDAVANJE “LJUDSKA PRAVA U 21. VIJEKU”\nDanas je u hotelu Podgorica uspješno održano panel predavanje pod nazivom „Ljudska prava u 21. vijeku“, koje je nevladina organizacija LGBT Forum Progres organizovala u sklopu projekta podržanog u okviru programa „De Facto razvoj: podrška rastu i liderstvu organizacija građanskog društva“, koji sprovodi Fond za aktivno građanstvo, uz podršku Evropske unije i kofinansiranje Ministarstva javne uprave.


Svjetski lideri u cipelama iz Republike Srpske - Leutar.net\nBANJALUKA – Vrijedne ruke, mahom ženske, širom Republike proizvode kvalitetnu obuću na kojoj nam mogu pozavidjeti mnogi, a u prilog tome govori činjenica da su cipele iz Srpske obišle cijeli svijet, jer njih nose svjetski lideri, od Aleksandra Vučića do Vladimira Putina.\nZamjenik direktora Fabrike obuće „Dermal“, koja u Kotor Varošu i Kneževu zapošljava 1.240 radnika, Stefan Bubić s ponosom priča za „Glas Srpske“ da već osam godina rade sa njemačkom kompanijom „Haidž“. U pogonu u Kneževu za ovu kompaniju rade obuću proizvodne linije „crni orao“, odnosno treking i program lovačke opreme, u koju spada i cipela koju nosi predsjednik Rusije.\n„Cipele koje nosi predsjednik Putin jedan su od najboljih artikala na tržištu, imajući u vidu da su napravljene od materijala vrhunskog kvaliteta, zbog čega je i njihova cijena visoko pozicionirana. Proizvodimo oko 500 pari mjesečno, uglavnom po posebnim narudžbama. Cijena u maloprodaji je 199,9 evra. Cipela je nepromočiva i uglavnom je za šetnju, lov i druge aktivnosti“, rekao je Bubić i dodao da proces proizvodnje jednog para traje oko dva časa.\nCipela je napravljena od kvalitetnog prirodnog materijala, junećeg nubuka, a unutra je goroteks postava. Nakon što je Srpskom i regionom odjeknula vijest da cipele proizvedene u „Dermalu“ nosi Putin, na njihovu adresu svakodnevno stižu potraživanja sa svih strana, od Hrvatske do Crne Gore.\nOsim za „Haix“, rade i za „Meind“, koji je vlasnik slovenačke „Planike“, kao i žensku modnu obuću za „Paul Green“.\n„Proizvedemo dnevno oko 6.000 pari gornjišta i oko 1.200 pari gotove obuće“, istakao je Bubić, podsjetivši da su punom parom radili i u jeku pandemije virusa korona, zapošljavali dodatne radnike i proširivali fabriku. Inače, ova fabrika obuće spremala je desetine hiljada pari obuće za „Oktoberfest“ u Minhenu, zatim cipele za englesku i francusku vojsku, kao i za zaposlene u belgijskim poštama, te američke vatrogasce.\nVlasnik i direktor derventske fabrike obuće „Sanino“ Radovan Pazurević s ponosom priča da su sve sudije na Svjetskom prvenstvu u fudbalu koje je održano 2018. godine u Rusiji nosile kopačke koje su napravljene u ovoj fabrici.\n„Napravili smo 351 par kopački za sudije, od kojih jedan par čuvamo u vitrini kao souvenir“, rekao je Pazurević. Prisjetio se i kako je lani pripremao poklon za predsjednika Srbije Aleksandra Vučića.\n„Pozvali su me iz Kabineta predsjednice RS Željke Cvijanović i kazali da ona ima želju da predsjedniku Vučiću za rođendan pokloni nešto što je proizvedeno u Srpskoj, te je odluka pala na cipele iz „Sanina“ – prisjetio se Pazurević. Tek nakon što je pristao, saznao je da je rođendan sutradan. Ističe da je izabrao jedne od kvalitetnih i udobnih cipela koje nastaju u ovoj fabrici i u kutiju spakovao cedulju na kojoj piše da su proizvedene u Srpskoj. Osim toga, ponosan je jer je cipele poklonio i patrijarhu Porfiriju, koji je rodom iz najmlađeg grada Srpske.\nDirektor banjalučke „Beme“ Marinko Umičević prije nekoliko godina poslao je dva para cipela, a potom i papuče bivšoj prvoj dami SAD Melaniji Tramp. Osim toga, cipelice je poslao i sinu i kćerki Novaka Đokovića.\n„Pripremamo cipele Angeli Merkel, za odlazak u penziju. Ona štiklu ne nosi, biće ravne, onako u njenom stilu. Jedva smo došli do broja, preko nekih veza“, priča Umičević, ne želeći da otkrije koji broj cipela nosi Merkelova. Dodao je da je plan da bivšoj njemačkoj kancelarki cipele pošalje u decembru, za katolički Božić.\n„Izabrali smo baš nju da joj penzija bude udobnija u našim cipelama. Stavićemo mali kamen da je žulja, da se sjeti da je ovdje mogla da napravi novi Hongkong, ali nije“, poručio je Umičević.


Stranačke deklaracije POTPALJUJU TENZIJE: Spisak lijepih želja za PODILAŽENJE NARODU - Srpskainfo\nStranačke deklaracije POTPALJUJU TENZIJE: Spisak lijepih želja za PODILAŽENJE NARODU\nProgramske deklaracije, stavovi i zaključci stranaka u BiH oduvijek su podizali tenzije, a zajedničko im je da zacrtani politički ciljevi uglavnom nisu ostvareni, dok su poglavlja o socijalnim i ekonomskim reformama brzo zaboravljena.\nAktuelna Programska dekleracija SDA u kojoj se zagovara građanska republika BiH, kao i stranački dokument SNSD iz 2015. kojim je u 2018. bio planiran referendum o nezavisnosti RS svakako su dva najradikalnija primjera, ali ni u kom slučaju nisu jedini.\nVećinu spornih stavova iz deklaracije SDA, zbog kojih se cijela Srpska digla na noge, mogli smo da vidimo i u ranijim dokumetima te stranke, ali i u deklaracijama i zaključcima SDP BiH.\nIzmeđu ostalog, u Deklaraciji SDP o Sarajevu kao glavnom gradu BiH iz 2007. piše da u teritoriju glavnog grada treba da uđu opštine i prostori FBiH i RS.\nFoto: M.O.-Klix/RAS Srbija\nČetvrti Kongres SDP u martu 2007. čak je usvojio posebnu Deklaraciju o Srebrenici u kojoj traži da ta opština u RS dobije status distrikta, što znači da bude izuzeta iz nadležnosti institucija RS i stavljena pod jurisdikciju organa BiH.\nSve se dešavalo u trenutku kada su Bošnjaci Srebrenice, uglanom pod vođstvom SDA, formirali šatorsko naselje u Sarajevu kako bi ukazali na teške uslove života u matičnoj opštini.\nNa istom kongresu je zatražena promjena Ustava BiH i izražen žal za padom „aprilskog paketa“ ustavnih promjena koji je podrazumijevao jačanje BiH.\nI u rezoluciji koju je SDP usvojio u oktobru 2011. traže se ustavne promjene u više faza, od kojih je prva presuda Evropskog suda „Sejdići Finci protiv BiH“.\nPotom bi se prešlo na stvaranjem jake državne strukture „sposobne da donosi odluke koje će pred BiH biti postavljeni u procesu pristupanja EU i NATO“. Zvuči poznato.\nNi najjača hrvatska stranka HDZ BiH nije sjedila skrštenih ruku.\nFoto: M.Smajkić/RAS Srbija\nU programskim dokumentima oduvijek su tražili treći entitet, samo uvijen u drugo ime.\nU proljeće 2019. usvojili su deklaraciju u kojoj BiH vide kao državnu zajednicu tri ravnopravna naroda, organizovanu na tri nivoa vlasti, od kojih bi srednji imao najmanje tri teritorijalne jedinice, a Sarajevo kao glavni grad BiH i distrikt.\nPolitički analitičar Vehid Šehić primjećuje da se u posljednje vrijeme partije više bave deklaracijama, nego onim što bi trealo da rade kao dio vlasti – da donose kvalitetne zakone, mijenjuju Ustav u skladu sa međunarodnim obavezama, da se bave životnim pitanjima građana.\n– To su dokumenti deklarativnog karaktera i oni služe u BiH da bi se uvijek držala politička kriza. Deklaracije nikom ništa posebno dobrog ne donose, isključivo su vezane nekim političkim stavovima. Od političkih stranaka se očekuje da se bave onim što će stvoriti ambijent pravne, ekonomske, socijalne sigurnosti, umjesto da deklaracijama uvijek doprinose da građani zbog raznih vrsta nesigurnosti napuštaju BiH. Ali, njih ne interesuju građani koji bježe odavde, njih interesuje opstanak na političkoj sceni, a opstaju upravo zahvaljujući političkoj krizi koju oni kreiraju jer na takav način najlakše zbijaju redove u svom biračkom tijelu koje je uvijek etničkog karaktera – kaže Šehić za Srpskainfo.\nKada je riječ o Republici Srpskoj najveća prašina podigla se zbog pomenute Deklaracije vladajuće stranke SNSD iz aprila 2015. u kojoj piše: „Ukoliko do kraja 2017. godine ne bude vidljivih procesa i mjerljivih rezultata uspostavljanja pozicija Republike Srpske u skladu sa Aneksom 4. Dejtonskog sporazuma, Narodna skupština treba u toku 2018. raspisati referendum o samostalnom statusu Srpske“.\nMada se o tome ne priča, nije SNSD jedina srpska stranka koja u svom dokumetu pominje referendum i ukidanja prenesenih nadležnosti sa RS na BiH. Taj dio postoji i u programu SDS iz 2010. koji se još može pročitati na sajtu.\n– S obzirom na to da je do prenosa nadležnosti uglavnom dolazilo direktnim ili indirektnim nametanjima od strane visokog predstavnika, SDS traži od Narodne skupštine i Ustavnog suda RS da ponište sve nelegalne i nedemokratske delegacije nadležnosti RS na nivo zajedničkih institucija. U svakom eventualnom pokušaju dalje ustavne erozije Srpske zahtijevaćemo da se njeni građani referendumom izjasne o tome – piše u programu.\nU deklaraciji DNS usvojenoj u decembru 2017. promovisano je načelo nacionalnog jedinstva koje, u skladu sa Ustavom, „dozvoljava sve oblike političkog djelovanja, uz obavezu da se ne ugrožava ustavnopravni poredak i položaj RS“.\nU Programskim principoma SP iz jula 2017, osim o ekonomskom razvoju, borbi za radnička prava, poljoprivredi, postoji i dio o Dejtonskon sporazumu: „Uporni pokušaji da se dijalog zamijeni nametanjem rješenja koji proizilazi iz jednog stava sada većinskog bošnjačkog naroda u BiH je apsolutno neprihvatljiva i pogrešna politika“.\nIstovremeno, u Programu obnove RS, koji je usvojio PDP 2017. traže se partneri „među svim strankama, među svim narodima, u cijeloj BiH, na Balkanu i u Evropi, koji će razgovarati jezikom budućnosti“.\nNamjera im je da sa partnerima potpišu platformu budućnosti čije osnovne odrednice treba da budu: mnogo bolja saradnja između zemalja regije koje još nisu članice EU, uvođenje jedinstvene ekonomske zone, odnosno carinske unije među zemljama regije, uvođenje jedinstvenog regionalnog tržišta baziranog na osnovnim principima EU koji se tiču pune slobode protoka ljudi, robe, usluga i kapitala.\nPolitika deklaracijeHDZ BiHPDPpuste željeSDASDP BIHSDSSNSDstrankesvađaju\nKORONA VIRUS NE MIRUJE Zaraženo šest anesteziologa u zeničkoj bolnici\nZARAZA ODNIJELA 770 ŽIVOTA Od korona virusa do sada se oporavilo 18.109 građana BiH\nBRITANSKE VLASTI UPOZORAVAJU Do sredine oktobra moguće 50.000 infekcija dnevno\nRAZBOJNIŠTVO U TUZLI Mladić ukrao torbu sa novcem i dokumentima